MTN-nin bir ailənin başına gətirdiyi faciə - 23 Сентября 2016 - Информационный-аналитический портал Талыш\nГлавная » 2016 » Сентябрь » 23 » MTN-nin bir ailənin başına gətirdiyi faciə\nKeçmiş Milli Təhlükəsizlik Nazirliyinin rəhbərliyi təmsil etdikləri qurumun süni şəkildə nüfuzunu artırmaq və özlərinin dövlət üçün əvəzedilməz şəxs obrazını yaratmaq üçün təkcə yalançı “dövlət çevrilişi”, “prezidentə sui- qəsd”, “terror hazırlamaq və həyata keçirmək”, “qanunsuz silahlı birləşmə yaratmaq” və s. ittihamlardan istifadə etmirdilər. Onlar yeri gələndə öz fəaliyyət çevrələrini genişləndirərək ölkəni “parçalayan”, milli- etnik qarşıdurma “yaradan” qüvvələri də zərərsizləşdirirdilər. Belə “zərərsizləşdirmə” əməliyyyatlarından biri 02 fevral 2007- ci ildə “Talişo səda” qəzetinin redaktoru, ziyalı alim Novruzəli Məmmədova qarşı həyata keçirilib.\nO, qeyd olunan tarixdə səbəbi izah edilmədən Milli Təhlükəsizlik Nazirliyinin əməkdaşları tərəfindən adı çəkilən quruma aparılıb və orada heç bir protokol tərtib edilmədən bir gün saxlanılıb. 2004-cü ildə İranda keçirilmiş elmi konfrans barəsində ona suallar verilib. Bir gün ac-susuz saxlanılıb və döyülüb. O, sağ əlinin üstündən və sol\nçiyin nahiyəsindən xəsarətlər alıb. 03 fevral 2007- ci il tarixdə barəsində 15 günlük inzibati həbs qərarı çıxarılandan sonra qanunsuz olaraq MTN-nin təcridxanasına aparılaraq orada saxlanıb. 16 fevral 2007-ci il tarixdə onun iştirakı təmin edilmədən mənzilində axtarış aparılıb və ona məxsus kompüterin blok sistemi-prosessoru müsadirə edilərək götürülüb.\nDaha sonra ona MTN- də Azərbaycan Respublikası (AR) CM-nin casusluq formasında dövlətə xəyanət ittihamı elan olunub.\nQısa arayış;- Məmmədov Novruzəli Xanməmməd oğlu 10 mart 1942-ci ildə Astara rayonunun Ərçivan kəndində anadan olub. O, orta təhsilini doğulduğu kənddə aldıqdan sonra Azərbaycan Xarici Dillər Universitetində ingilis filologiyası fakültəsini bitirmiş, dilçilik üzrə alimlik dissertasiyası müdafiə edib. Azərbaycan Milli Elmlər Akademiyasının (AMEA) İ.Nəsimi adına Dilcilik İnstitutunun Roman-German dilləri sektorunun müdiri vəzifəsində çalışıb. O, 1967-ci ildən dilşünaslıq və dialektologiya sahələrində calışmış, roman-german, türk və iran dillərinə həsr edilmiş 80-dan artıq elmi məqalələrin və bir necə monoqrafiyanın müəllifi olub. Hələ keçən əsrin 60-80-cı illərində, SSRİ-dəki 1937-38- ci illər repressiyalarından sonra, “milli azlıqlar” (o cümlədən, talış) kəlməsinin yasaq edildiyi zamanlarda N.Məmmədov talışşünaslıq üzrə namizədlik dissertasiyasını müdafiə etmiş və əsas elmi fəaliyyətini də bu movzuya həsr edib. Talışşünaslıq üzrə görkəmli mutəxəssis kimi onu nəinki keçmiş Sovet ölkələrində, iranşunaslığa dair keçirilən elmı konfranslarda maraqlı movzularla çıxış etdiyi bir sıra xarici ölkələrdə də yaxşı tanıyırdılar. N.Məmmədovun həbsindən bir az öncə, AMEA Dilçilik İnstitutunun Elmi Şurasının qərarıyla çapdan çixmiş 35 ildən artıq üzərində işlədiyi elmi əsəri olan “Talışca-Rusca-Azərbaycanca lüğət” onun elmi dairədəki nüfuzunu daha da artırmışdır.\nOnu yaxından tanıyan insanların dediyinə görə N. Məmmədov heç vaxt siyasətlə məşğul olmamış, həmişə dövlət maraqlarını müdafiə etmiş və qanunlar çərcivəsində fəaliyyət göstərib. İctimaiyyət arasında qazandığı hörmət və nüfuzunu nəzərə alaraq, N.Məmmədov bir sıra məsul ictimai vəzifələrə irəli sürülmüş və yüksək xidmətlərinə gorə müxtəlif mükafatlarla təltif olunub. O, Təhsil Nazirliyinin Azsaylı Xalqların dilləri üzrə tədris-metodika Şurasının və Azərbaycan Respublikası Prezidentinin Milli Məsələlər üzrə Müşaviri yanında ictimai Şuranin üzvi vəzifələrində çalışıb.\nİctimai fəallığı ilə seçilən Novruzəli Məmmədovun rəhbərliyi ilə 1989- ci ildə Respublika Talış Mədəniyyət Mərkəzi təsis edilib. 1992-ci ildən isə Mərkəzin “Tolışi Sədo” adli qəzeti nəşrə başlamış. N. Məmmədov həbs olunanda həmin qəzetin baş redaktoru vəzifəsində çalışırdı.\nNovruzəli Məmmədovun həbsində adı keçən və məhkəmədə onun üzünə duran Elman Quliyev N.Məmmədovun işlədiyi Dilçilik İnstitutunun dissertantı olub. Verilən məlumatlara görə o, Sovet hakimiyyətinin 70-80-cı illərində isə bir sıra məsul dövlət postlarında- Əfqanıstanda SSRİ səfirinin ikinci katibi (15.08.1982-10.02.1984), sonralar XİN, DTK (sonra MTN) strukturlarında işləmiş və keçən əsrin 90-cı illərində Qarabağ konflikt zonasında mühüm dövlət tapşırıqlarını yerinə yetirib. Naməlum səbəblərdən 2001- ci ilin avqust ayından etibarən rəsmən işsiz sayılan E.Quliyev elə o vaxtlardan da elmi fəaliyyətə başlayıb. “Tolışi Sədo” (“Talışın səsi”) qəzetinin əvvəlki məsul katibi (o həm də qəzetin baş redaktorunun müavini idi) gözlənilmədən MTN-ə çağrılıb “dindirildikdən” və ordu sıralarına xidmətə göndərildikdən sonra bu vəzifəni E. Quliyev yerinə yetirməyə başlayıb.\nNovruzəli Məmmədov niyə həbs olundu?\nNovruzəli Məmmədovun həbs olunmasına və həbsxanada müəmmalı şəkildə dünyasını dəyişməsinə onun yaxınları və hüquqlarını müdafiə edən şəxslər istintaq orqanından fərqli və diqqət çəkən mövqe bildiriblər. Məsələn, N. Məmmədovun Hüquqlarını Müdafiə komitəsinin sədri Hilal Məmmədov İranda nəşr olunan “Taleş” jurnalına verdiyi müsahibədə bildirib ki, Novruzəli Məmmədov öz xalqının - talış millətinin milli-mədəni hüquqlarını müdafiə etdiyinə görə zindana salınmış və orada qətlə yetirilib. Müəllif müsahibəsində onunla ölümündən qabaq son görüşünə toxunaraq diqqət çəkən məlumat paylaşıb;\n“Mən onu xəstəxanaya köçürülməzdən 6 gün əvvəl həbsdə saxlanıldığı “zon”- da görmüşdüm. Düzdü, onun əllərinin fəaliyyəti ağırlaşmış, gözləri pis görür, prostat və bəzi digər xəstəliklərdən əziyyət çəkirdi, amma ürəyindən heç bir şikayəti olmayıb, sağlam ruh yüksəkliyinə malik idi. Biz onunla üzbəüz, düz 3 saat demək olar ki bütün mövzulardan mərdi-mərdanə söhbət etdik. Əlbəttə ki, onun xəstəxanaya yerləşdirilməsiylə bağlı məsələyə də toxunduq. O, buna etiraz etmirdi, amma nədənsə çox inadla bildirdi ki, “mümkündür ki, məni orada öldürsünlər”. Mən ona bildirəndə ki, “bəs, axı siz Avropa Şurasının və digər beynəlxalq təşkilatların da bilavasitə nəzarəti altındasınız və güman etmirəm ki, onlar bu qədər azğın yola əl atsınlar”, o, başını yırğalayaraq bildirdi ki, “onlar o qədər azğınlaşıblar ki, heç Allahın da nəzarətini saya salmırlar...”.\nMərhumun həyat yoldaşı Məryəm Məmmədova Novruzəli Məmmədov həbsdə olarkən dövlət başçına müraciət edib ki, əri birgə onların həmişəlik vətəndən çıxarılmasına imkan verilsin. Onun ərinin haqsız həbsiylə bağlı ölkə rəsmilərinə ünvanladığı məktublarında atasına təzyiq kimi oğlanları Emil və Kamran Məmmədovların MTN və polis işçiləri tərəfindən dəfələrlə oğurlanaraq döyülməsi və nəticədə böyük oğlunun bu iztirablara dözməyərək 35 yaşında ikən ürək infarktından keçinməsi və digər ürək ağrıdıcı məlumatları belə hakimiyyəti rəhmə gətirmədi... Ərinin ölümündən sonra Məryəm Məmmədova yaydığı bəyanatda bildirib ki, “mənim ərimlə birgə Azərbaycanı tərk etmək niyyətim var idi, amma, o, nahaq yerə zindanda öldürüldükdən sonra, bütün var-qüvvəmlə onun bəraəti uğrunda mübarizə aparacağıma and içmişəm. İnşallah, mən bütün dünyaya ərimin haqsız olaraq həbs edildiyini və nahaqdan öldürüldüyüni sübut edəcəyəm”. Bu, ərini və iki gənc oğlunu itirmiş ağbirçək ananın, mücahid bir xanımın, 70 yaşlı alimin dəhşətli fəryadı idi...\nDaha sonra bəyanatda deyilir; “Siz mənim əzizlərimi - ərimi və oğlumu öldürmüsünüz. Mən dünyaya sübut edəcəyəm ki, onları bilə-bilə qətlə yetirmisiniz. Mən Sizdən qorxmuram və bütün var-qüvvəmlə, ədalətin qələbəsi naminə mübarizəmdən əl çəkilməyəcəyəm!”. Yeri gəlmişkən qeyd edək ki, Məryəm Məmmədova milliyyətcə talış deyil, avar xalqının nümayəndəsidir...\nMərhum alimin həbsi və ölümü ilə bağlı onun Hüquqlarını Müdafiə Komitəsinin üzvü olmuş Eldəniz Quliyev də oxşar mövqe bildirir:\n“Novruzəli Məmmədov kim idi və niyə öldürüldü? MTN İstintaq Baş İdarəsinin təsdiq etdiyi İttiham aktında Novruzəli Məmmədov heç bir tutarlı subut olmadan aşagıdakılarda ittiham edildi:\n– beynəlxalq təşkilatlarda insan hüquqlarını və azadlıqlarını pozan ölkə kimi Azərbaycanın mənfi imicinin formalaşmasına və beynəlxalq təşkilatların Azərbaycana təzyiqlərinə nail olmasında (!?);\n– bu yolla talışlar üçün Azərbaycan Respublikasının ərazisində inzibati muxtariyyət yaranmasına kömək göstərmək haqqında razılıq verərək, məxfi əməkdaşlığa cəlb edilmiş və 1992-ci ildən 2007-ci ilin fevral ayının əvvəllərinə qədər bu fəaliyyətlə məşğul olmaqda. Həmin aktla N.Məmmədov daha sonra aşağıdakılarda ittiham edildi:\n– respublikanın cənubunda dinə meyilli talış gənclərinin aşkar edilib onları xaricə dini təhsil almaq üçün göndərməkdə (!?);\n– talış dilində verilişin açılması üçün İctimai Televiziya kanalının rəhbərliyinə və başqa instansiyalara müraciət etməkdə (!?);\n– Respublika Talış Mədəniyyət Mərkəzinin, “Tolışi Sədo” qəzetinin Ədliyyə Nazirliyində qeydiyyatdan keçirilməsi üçün ərizə ilə müraciət etməkdə (!?);\nMəmmədovlar ailəsinin faciəsi kimə və nə üçün lazım idi?\nBu sualın cavabı aşağıdakı arqumentlərin altında gizlənib:\n1) Müşahidəçilərin fikrinə görə say etibarı ilə ölkənin ikinci xalqı olan talışların ölkənin digər vətəndaşları kimi hüquqi vəziyyətləri qənaətbəxş deyil. Ölkədə talış probleminin olması mütəmadi olaraq ölkə daxilində, eləcə də xaricdə yaşayan talışlar tərəfində qaldırılsa da, hakimiyyət dairələri belə bir problemin mövcudluğunu inkar edir. Novruzəli Məmmədov ölkədə yeganə talışşünas alim hesab edilirdi və “Tolışi Sədo” qəzetinin mütəmadi dərcinə çalışırdı. Hakimiyyət dairələri bunu talışlarda milli əhval-rühiyənin artmasına səbəb kimi baxır, belə bir qəzetin çıxmasında maraqlı görsənmir və buna ölkədə milli qarşıdurmaya aparıb çıxara bilən təhlükə hesab edirdi. Heydər Əliyevin 1993-cü ildə hakimiyyətə gəlişi ərəfəsində keçmiş ordu polkovniki Əlikram Hümmətovun “Talış Müğan Muxtar Respublikasına” uğursuz cəhdi məsələnin kökündə dayanan siyasi faktordur;\n2) Novruzəli Məmmədovun həbs olunduğu dönəmdə rəsmi Bakının beynəlxalq münasibətlər sistemində vəziyyəti də diqqət çəkən məqamlardandır. Qərbin demokratiya tələblərinə cavab axtarmaq rəsmi Bakını ən çox qayğılandıran məsələlərdən biridir. Bunun üçün Azərbaycanın yerləşdiyi regionda beynəlxalq münasibətlər, xüsusilə o dövrdə Qərb-İran münasibətlərinin kəskinləşməsi və bundan hazırkı anti-demokratik rejimin ömrünü uzatmaq üçün istifadə cəhdləri şübhə doğurmur. Rəsmi Bakı Qərb qarşısında “ölkə demokratiyaya hazır deyil” tezisini irəli sürərək, bunun üçün “demokratiya ölkədə islamçıların hakimiyyətə gəlişinə səbəb olar”, “bu, regionda İranın daha da fəallaşması olar”, “İran islamçılar (o cümlədən talışlar) vasitəsilə Azərbaycanda fəal işləyir” arqumentləri gətirirdi. Bunu real göstərmək üçün süni dövlət çevrilişləri və yalançı cəsusluq şəbəkələri düzəltmək lazım idi. Novruzəli Məmmədov və talış məsələsi bu istiqamətdə ən yaxşı inandırıcı faktor ola bilərdi;\n3) Novruzəli Məmmədovun həbsi ölkədə talışlar arasında artmaqda olan milli özünüdərk prosesinin qarşısını almaq üçün də hakimiyyətdəkilərin gözündə çox faydalı görünürdü. Talışın adından danışan simalarla müqayisədə hazırkı rejimə liberallığı ilə seçilən Novruzəli Məmmədovun həbsi, onun və ailəsinin sonrakı taleyi digər talış fəallarına çox ciddi “ibrətamiz”dərs olmal idi. Hazırkı rejimin köhnə kommunist metodlarına əsaslanan fəaliyyət planında bu aksiya xüsusi xəbərdaredici funksiyanın realizəsi üçün cəlbedici ola bilərdi… Nəticə isə, budur: bir günahsız ailənin məhv olması! Daha doğrusu, məhv edilməsi!”\nNovruzəli Məmmədovun işində olan hüquqi boşluqlar və pozuntular...\nTalışşünas alim N. Məmmədovun həbsində və sonrakı müddətdə, istintaqın gedişində və məhkəmədə bir sıra ciddi hüquqi pozuntulara yol verilib;\n1. 03 fevral 2007- ci il tarixdə ərizəçi barədə 15 günlük inzibati həbs qərarı çıxarılandan sonra o, qanunsuz olaraq MTN-nin təcridxanasına aparılaraq orada saxlandı. 16 fevral 2007-ci il tarixdə onun iştirakı təmin edilmədən mənzilində axtarış aparıldı və ərizəçiyə məxsus, üzərində RW 623232 yazılmış kompüterin blok sistemi-prosessoru protokolla götürüldü. Axtarış aparılması barədə qərarda və bununla əlaqədar tərtib edilmiş protokolda götürüləcək əşya və sənədlərin “cinayət işi üzrə dövlətin təhlükəsizliyi əleyhinə olan cinayətlərin törədilməsinə dəlalət etdiyi” göstərildi. Ərizəçiyə məxsus kompüterin prosessoru götürülərkən həmin blok-sistemin yaddaşına baxış keçirilməyib və bu, protokolla rəsmiləşdirilməyib.\n2. 8 aylıq istintaq müddətində ərizəçinin kompüterinin blok sistemi-prosessoru istintaq orqanının sərəncamında qaldı, blok-sistemin yaddaşına baxış keçirilsə də, bu barədə müvafiq protokol tərtib edilmədi, istintaq başa çatandan sonra isə prosessorun yaddaşını yoxlamaq üçün texniki imkan yaradılmadı və o, ərizəçinin ailə üzvlərinə qaytarıldı. Ərizəçinin ailə üzvləri kompüterin yaddaşını yoxlayarkən orada talış dilinin tədqiqinə həsr olunmuş və əsasən rus dilinə çevrilmiş aşağıdakı əsərlərinin məhv edildiyini aşkar etdilər:\nŞuvinskiy qovor Talışskoqo yazıka. 376 str.( Perevod kandidatskoy dissertatsi.)\nTalışskaya dialektoloqiya (sravnitelnoe issledovanie) çast 1. 214 str.\nTalışskaya dialektoloqiya. Çast 2, leksika 498 str.\nTalışskaya dialektoloqiya. Tekstı 866 str.\nTalışskaya dialektoloqiya çast 3. Morfoloqiya.580 str.\nVzaimootnoşenie Azərbaydjanskoqo yazıka s bezpismennımı İranskimi jazıkami na territorii\nAzərbaydjanskoy Respubliki. 327 str.\nDil əlaqələri: meyllər və perspektivlər (Qafqaz ərazisində dil əlaqələri problemi. 402 səhifə, (Doktorluq dissertasiyası)\nMəqalə; Qafqaz ərazisində dil əlaqələrinin forma və xüsusiyyətləri. 28 səhifə.\nAzərbaycan və ingilis dillərində əvəzliklərin tipoloji təhlili. 175 səhifə.\nAzərbaycan və ingilis dillərində sifətin dərəcələri (Tipoloji araşdırma). 110 səhifə.\n3. Cinayət işinin materialları ilə tanış olarkən kompüterin blok sisteminə baxış keçirilməsi ilə bağlı hər hansı bir sənədin olması aşkar edilmədi.\n4. Ərizəçinin bütün elmi və ictimai fəaliyyətinin nəticələri “talışçılığın təbliği”, “talış separatçıları gələcəkdə öz fəaliyyətlərini gücləndirmələri, bu zaman onun əsaslanması üçün ideoloji və təbliğat məqsədli “elmi” əsaslar yaratmaq....” kimi qiymətləndirildiyindən, barəsində olan cinayət işi üzrə milli-etnik mənsubiyyətinə görə ayrı-seçkiliyə məruz qalaraq təqib olunduğundan, prosessorun yaddaşında olan və talış dilinin tədqiqi ilə bağlı əsərlərinin məhv edilməsi də bununla bağlı olmuşdur.\n5. Ağır Cinayətlərə dair işlər üzrə Məhkəmə istintaq orqanının qanunsuz hərəkətlərinə qiymət vermədi.\n6. Ərizəçi 41 illik alimlik fəaliyyəti dövründə topladığı, üstündə işləyərək rus dilinə çevirdiyi, Azərbaycan elminə fayda verəcək əsərlərinin məhv edilməsini dövlətin ona, mənsub olduğu xalqa, onun dilinə olan münasibəti kimi qəbul edərək, ayrı-seçkiliyə məruz qalamamaq hüququnun pozuntusu ilə bağlı əqli mülkiyyətinin məhv edilməsi nəticəsində dəymiş maddi və mənəvi ziyanı qiymətləndirərək məhkəməyə müraciət etdi və prosessorun götürülməsi faktının təsdiqi ilə bağlı mənzilində aparılmış axtarış protokolunun surətini məhkəməyə təqdim etdi. Keçirtdiyi sarsıntılara qiymət vermək üçün barəsində məhkəmə-tibb ekspertizası təyin edilməsi və baxış zamanı iştirakının təmin olunması üçün vəsatətlə məhkəməyə müraciət etdi. Vəsatət təmin edilmədi (N. Məmmədovun vəkili Ramiz Məmmədovun Ali Məhkəməyə kassasiya şikayətindən, mart- 2009- cu il).\n7. Əmlak götürülərkən onun sübut əhəmiyyəti kəsb etdiyi qənaətinə gələn istintaq orqanı həmin əmlakın 8 ay özündə lüzum olmadan saxlamasını ağlabatan şəkildə izah edə bilmədi. Əmlak götürülərkən (prosessor) onun yaddaşına baxış keçirilməsi istintaq orqanının hüququ deyil, vəzifəsi olduğu kimi, “sübut əhəmiyyəti” kəsb edən prosessorun yaddaşında olan məlumatlarla bağlı tam, obyektiv və hərtərəfli araşdırmalar aparmaq üçün tədbirlər görmək CPM-nin 85.2.1 maddəsinə əsasən müstəntiqin vəzifəsidir. Lakin istintaqın qənaətinə görə “talış separatçıları gələcəkdə öz fəaliyyətlərini gücləndirmələri, bu zaman onun əsaslanması üçün ideoloji və təbliğat məqsədli “elmi” əsaslar yaratmaq....” rolu oynaya biləcəyi əsas tutularaq ərizəçinin talış dilinin tədqiqi ilə bağlı prosessorun yaddaşında olan 10 əsəri protokol tərtib edilmədən məhv edilib. (N. Məmmədovun vəkili Ramiz Məmmədovun Ali Məhkəməyə kassasiya şikayətindən, mart- 2009- cu il).\n8. Məhkəmə eyni zamanda hesab edib ki, iddiaçı mülli-etnik mənsubiyyətinə, çap edilmiş yazılarına və s. bu kimi hallara görə deyil, dövlətə xəyanətə görə məsuliyyətə cəlb edilmiş, iddiaçının məsuliyyətə cəlb edilməsi talış dilinin inkişafına, talış ədəbi dilinin yaranmasına mane olmağa yox, dövlətin konstitusiya quruluşunu və təhlükəsizliyini cinayətkar qəsdlərdən qorumağa yönəlmişdir. Kompüterin yaddaşında olan hər hansı əsərin elektron versiyasının MTN tərəfindən məhv edilməsi isə sübut olunmadığından iddiaçı həmin hala əsaslanaraq ziyanın əvəzi kimi pul kompensasiyası tələb edə bilməz. Məhkəmə hesab edib ki, məhz talış mənsubiyyətinə görə ayrı-seçkiliyə məruz qalaraq əqli mülkiyyətin məhv edilməsi barədə iddiaçı tərəfindən irəli sürülən mülahizələrin əsası yoxdur.\n9. Məhkəmə ərizəçinin cinayət təqibinə məruz qaldığı müddətdə (milli-etnik mənsubiyyəti əsas tutularaq ayrı-seçkiliyə məruz qalması, prosessoru götürülməklə qanunsuz hərəkətlər nəticəsində şəxsi həyatına müdaxilə edilməklə əqli mülkiyyətinin məhv edilməsi) pozulmuş hüquqları ilə onun konkret ittiham üzrə təqsirli bilinərək məhkum olmasını eyniləşdirməklə mübahisələndirilmiş hüquqlara münasibət bildirməkdən çəkinib. İddiaçı Məmmədov Novruzəli Xanməmməd oğlunun cavabdeh MTN- nə qarşı “Ayrı-seçkiliyə məruz qalmamaq hüququnun pozuntusu ilə bağlı əqli mülkiyyətin məhv edilməsi nəticəsində dəymiş maddi və mənəvi ziyanın ödənilməsi barədə” olan mülki işi məhkəmə tərəfindən araşdırılıb hüquqi qiymətini almayıb.\n10. Müdafiə tərəfinin verdiyi məlumata görə məhkəmə Novruzəli Məmmədova qarşı irəli sürülən ittihamların uydurma olması ilə bağlı ona təqdim edilən subutları, o cümlədən Astara gömrük sərhədindən 2002-2006-cı illər ərzində Elman Quliyev tərəfindən İrandan valyuta gətirilməsini istisna edən rəsmi sənədi qəbul etməyib və çıxartdığı hökmündə bəraətverici subutlara istinad etməkdən vaz keçib.\n11. Məhkəmə öz hökmü ilə Azərbaycan Respublikasının qoşulduğu beynəlxalq Konvensiyaların tələblərini, onun üzərinə götürdüyü öhdəlikləri pozaraq məhz ayrı-seçkilik salmaqla 68 yaşlı alimi, jurnalisti, dünyada yeganə talışşünas-dialektoloqu qanunsuz və əsassız olaraq ağır cəzaya məhkum edib. Hökm təhlükəsizlik orqanının bir agentinin ifadələrinə istinad edilməklə, sübutları və sənədləri saxtalaşdırmaqla qapalı çıxarılıb. Məhkəmənin hökmü bütünlüklə saxtalaşdırıldığından hətta müdafiəçinin iştirakı olmadan gizli elan edilib.\n12. N.Məmmədov yüksək qan təzyiqindən, zobdan, prostat vəzinin iltihabından, görmə qabiliyyətinin sürətlə itməsindən, ayaqlarının aşağı nahiyələrinin şişməsi xəstəliklərindən əziyyət çəkməsinə baxmayaraq o, MTN-nin və keçmiş 1 saylı İstintaq Təcridxanasında saxlandığı müddət ərzində lazımi müayinə və müalicə kursu almayıb.\n13. İstintaq müddətində N.Məmmədovun azadlıq, səmərəli hüquqi müdafiə vasitələrindən istifadə, ayrı-seçkiliyə məruz qalmamaq hüquqlarının pozuntusu ilə bağlı məhkəmələrə müraciət edilsə də bu nəticə verməyib və s.\nHaşiyə- Novruzəli Məmmədov CM- nin 274- cü maddəsi ilə dövlətə xəyanətdə, bir az da konkret ifadə etsək İrana casusluqda ittiham edilib. Amma göründüyü kimi həbs müddətində daha çox onun talışşünaslıqla bağlı fəaliyyəti və elmi tədqiqatları araşdırılıb. Onun bu istiqamətdə olan araşdırmaları, bilgisayarın yaddaşında olan bütün sənədləri qanunvericiliyin tələblərinə zidd olaraq məhv edilib. Təkcə bu faktın özü göstərir ki, talışşünas alimə keçmiş MTN tərəfindən İrana casusluqla bağlı irəli sürülən ittihamlar əsassız olduğu kimi formal fakater daşıyıb. O, daha çox milli- etnik araşdırmalarına, bu istiqamətdə olan elmi və ictimai fəaliyyətinə görə həbs olunub. Məqsəd onu milli- etnik seperatizmin ideoloji əsaslarını formalaşdıran, yayan və gələcəkdə real təhlükə mənbəyi yarada bilən şəxs kimi göstərməklə müəyyən siyasi oyunları həyata keçirmək olub.\nNovruzəli Məmmədovun məhkəmədə son çıxışı...\n“Dövlətə xəyanətlə bağlı heç bir fəaliyyətim olmayıb”\nN. Məmmədov Ağır Cinayətlərə dair Məhkəmədə 2008- ci ilin iyun ayında son çıxışını edib. O, çıxışında özünü təqsirli bilmədiyini, milli- etnik mənsubiyyətinə görə təqib olunduğunu bildirərək bəraət istəyib; “Mənə élan olunmuş ittihamı ilk gündən rədd etmişəm və bu gün, son sözümü söylədiyim zaman da fikrimdə dururam. Mən müdafiə olunmaq üçün də hər dəfə yeni variantlar fikirləşməmişəm. 116 səhifəlik ittiham aktı təsdiq edir ki, mənə elan olunmuş ittiham uydurmadır, mən cinayət törətdiyimə görə yox, milli-etnik mənsubiyyətimə görə təqib olunuram. Mən əslində özümü yox, dilimi, milli-etnik mənsubiyyətimi müdafiə edirəm…\nTam məsuliyyətlə deyirəm ki, mənim dövlət qarşısında xəyanətlə bağlı heç bir fəaliyyətim olmayıb. Elman Quliyev 16.02.07-ci il tarixdə çəkilmiş video kassetdəki ifadəsində göstərir ki, onun tanıdığı adamlar arasında dövlətçilk mövqeyində duran ən birinci şəxs mən olmuşam. Mənim onun tərifinə ehtiyacım yoxdur, ancaq bu, həqiqətdir.\n... 2000-ci ildə “Tolışi Sədo” qəzeti çıxmadığı bir halda Elman Quliyev İranda guya qəzetin əməkdaşı olduğunu deyir və istintaq bunu həqiqət kimi qəbul edir. Halbuki, qəzet 1993-cü ildən 2001-ci ilin ikinci yarısına kimi çıxmayıbdır. Elman Quliyev deyir ki, İrandan pullari cibində gətirmişdir, ancaq istintaq bunu yoxlamaqdan imtina edib. Məhkəmə zamanı həmin hal yoxlanılarkən məlum olmuşdur ki, Gömrük xidməti idarəsinin rəsmi sənədilə Elman Quliyevin 5 il müddət ərzində İrandan valyuta gətirməsi rədd olunur.\nBu hissədə də ifşa olunduğunu görən Elman Quliyev pulları Bakıda tanımadığı şəxslər tərəfindən aldığını bildirdi. Elman Quliyev göstərir ki, o, poçtalyon olmuş, İrandan ancaq pul gətirmiş, ona İrana ötürmək və oradan gətirmək üçün heç bir məlumat verilməmişdir.\n... Mən isə ilk gündən ictimaiyyətin, mətbuatın nümayəndələrinin məhkəmədə iştirak etməsini tələb etmişəm, çünki mən cinayətkar deyiləm. Məndən asılı olmayan səbəblərdən qapalı keçirilən məhkəmə iclasında yenə deyirəm:- mən milli-etnik mənsubiyyətimə, taliş dilinin tədqiqinə, jurnalistlik, istimai xadim və elmi fəaliyyətimə görə təqib olunuram. Bunun adı yoxdur. ”Talış” sözünü hər cümlənin əvvəlində, ortasında, yaxud axırında yazmaqla cinayət tərkibi düzəltmək mümkün olsaydı, onda Azərbaycanda bütün talışlar cinayətkar hesab edilməli idi. Lakin dilin, ədəbiyyatın, incəsənətin, tarixin öyrənilməsi, elmi tədqiqatların aparılması cinayət sayıla bilməz.\n... Mən ifadəmdə göstərmişəm ki, milliyyətcə azərbaycanlı, milli-etnik mənsubiyyətimə görə talışam. İstintaq orqanı “düşmənçilk fəaliyyəti” adı altında talış xalqına, onun dilinə, bu dilin dünyada yeganə tədqiqatçısı kimi mənə nifrətini, kinini açıq şəkildə biruzə verərək, baş redaktoru olduğum “Tolışi Sədo” qəzetinin 1-ci nömrəsindən 108-ci nömrəsinə kimi talışın mədəniyyətini-dilini, ədəbiyyatını, tarixini, etnoqrafiyasını və s. özündə əks etdirən yazıları qəzetin səhifələrinə çıxarmaqla məqsədimin “talışçılığı təbliğ etmək” olduğunu vurğulamaqla məni ittiham etmişdir. Belə çıxır ki, talışı, talışçılığı təbliğ edirəmsə, deməli, dövlətə xəyanət etmiş oluram. Əvvəla, talışı, talışçılığı təbliğ etmək mənim ictimai xadim kimi borcumdur. Azərbaycan Respublikası Prezidentinin 16 sentyabr 1992-ci il tarixli fərmanı belə bir vəzifəni üzərimə qoymuşdur. Çünki mən RTMM-nin sədr müavini, həm də həmin ictimai təşkilatın mətbu orqanı olan “Tolışi Sədo” qəzetinin baş redaktoruyam. Təbii ki, bu torpağın əzəli sakinlərindən olan talışları, onların dilini, tarixini və s. təbliğ etmək fərmanda nəzərdə tutulduğundan burada qeyri-qanuni heç nə yoxdur. İkincisi, bu mənim tədqiqatçı kimi vəzifəmdir. Mən ömrümü bu dilin tədqiqinə həsr etmişəm. Dövlət mənim bir alim kimi yetişməyim üçün külli miqdarda vəsait xərcləyib. Üçüncüsü, talış dili mənim ana dilimdir, onu qorumaq, gələcək nəslə çatdırmaq mənim mənəvi borcumdur. Hər gün Azərbaycan toylarında “Ləzginka” rəqsi çalınır. Bu, təbii ki, ləzgi mədəniyyətinin təbliğidir və bu alqışlanmalıdır, heç kəs deyə bilməz ki, bu, cinayətdir. Əgər “Ləzginka” çalıb-oxumaq cinayət deyilsə, talış dilində yazıb-oxumaq, onu tədqiq etmək niyə cinayət hesab edilməlidir? Başqa dillər barədə də bunu demək mümkündür. Burada məntiq yoxdur, ittiham aktında yazılanlar sübut yox, bəhanədir.\nMəhkəmənin isə mənə qarşı olan ayrı-seçkiliyə son qoymaqla ədalətli və qanuni qərar qəbul edəcəyinə ümid bəsləyirəm. Mən hər cür güzəştin əleyhinəyəm, çünki güzəşt təqsiri olan şəxsə edilməlidir. Yox əgər mənim milli-etnik mənsubiyyətim, talış olmağım cinayətdirsə buyurun ən ağır cəzanı verin”.\nQapalı məhkəmə, boş zal və 10 il azadlıqdan məhrum etmə cəzası\nVə ya Norvuzəli Məmmədovun ölümünə gedən yol...\n24 iyun 2008-ci il tarixdə Bakı Ağır Cinayətlər Məhkəməsi (hakimlər: Ələsgərov Şakir (sədr), Allahverdiyeva Ramella, Məmmədova Şəkər) istintaq orqanının təqdim etdiyi ittiham aktının birbaşa köçürməsi olan hökmü ilə Novruzəli Məmmədovu boş zalda Azərbaycan Respublikası CM-nin 274-cü maddəsilə (dövlətə xəyanət) təqsirli bilib, əmlakı müsadirə olunmaqla 10 il müddətinə cəzasını ciddi rejimli cəza çəkmə müəssisəsində çəkməklə azadlıqdan məhrum etmə çəzasına məhkum edib.\nNovruzəli Məmmədovun hüquqlarını müdafiə edən şəxslərin, o cümlədən hüquq müdafiəçisi Ataxan Əbilovun verdiyi məlumata görə (http://www.azerbaycansaati.tv/novruzeli-memmedovun-ve-onun-ailesinin-mehv-edilmesinin-qisa-xronikasi/) 14 yanvar 2009-cu il tarixdə 15 saylı Cəza Çəkmə Müəssəsinə (CÇM) köçürülən N.Məmmədov dərhal da 15 günlüyə cərimə otağına salındı, işgəncəyə, qeyri-insani və ləyaqəti alçaldan rəftara məruz qaldı. 14- 21 yanvar 2009-cu il tarixlərdə o, 7 gün soyuq, şüşələri çıxarılmış nəfəslikdən içəri daxil olan küləkli, nəm, rütubətli, oturmaq və uzanmaq üçün heç bir avadanlığı olmayan kamerada saxlandı. Həmin kamerada N. Məmmədov səhər saat 05-dən 21-ə qədər ayaq üstə durmağa və saat 21-dən sonra nəm döşəklə təmin olunduğundan onun üstündə yatmağa məcbur olurdu. 7 gün davamlı olaraq həmin şəraitdə saxlanması onun səhhətində ciddi problemlər yaratdı. Kamerada saxlandığı müddət ərzində o, dərmanla və isti paltarla təmin edilmədi.\n28 iyul 2009-cu il tarixdən 17 avqust 2009-cu il tarixə qədər N.Məmmədov anti-sanitariya şəraitində, tibbi sanitar xidməti olmadan xəstə məhkumların köməyinə möhtac oldu. N.Məmmədovun qidalanması da digər xəstə məhkumlardan asılı oldu. Onun hərəkət etmək imkanları olmadığından yataqda da sidiyə getməyə məcbur olurdu. 10 avqust 2009-cu il tarixdən başlayaraq N.Məmmədov qəbzlikdən əziyyət çəkir, lakin bir dəfə də olsun ayaqyoluna gedə bilmədi. Müalicə Müəssisəsində qəbzliyin aradan qaldırılması və orqanizmin normal fəaliyyət göstərməsi üçün heç bir tibbi tədbirlər görülmədi.\n17 avqust 2009-cu il tarixdə N.Məmmədov Müalicə Müəssisəsində vəfat etdi. N.Məmmədovun çoxsaylı xəstəliklərlə təkbaşına mübarizə aparması, Penitensiar Xidmətin seyrçi mövqe nümayiş etdirməsi, Müalicə Müəssisəsində müalicənin düzgün aparılmaması, anti-sanitariya şəraiti, gigiyenanın və qidalanmanın təşkil edilməməsi, buna ailə üzvlərinin cəlb edilməməsi ağır nəticələrlə sonuclandı.\nN.Məmmədovun ölümündən sonra ƏN Penitensiar Xidməti onun yataq xəstəsi olmaması, 17 avqust 2009-cu il tarixdə vəziyyətinin pisləşməsi və qəflətən keçinməsi barədə məlumatlar yaydı. Redaktor alimin yaxınları və müdafiə tərəfi onun həbsinin və ölümün arxasında keçmiş MTN- nin də daxil olmaqla bəzi vəzifəli şəxslərin dayandığını bildirdilər.\nÖvladlarının müəmmalı ölümü...\nNovruzəli Məmmədov həbsdə olduğu müddətdə onun böyük oğulu Kamran və kiçik oğulu Emil müəmmmalı şəkildə dünyasını dəyişir. Xüsusən, Novruzəli Məmmədovun kiçik oğlu Emil atasına edilən haqsız təqibə dözə bilmir, onu mühakimə edən MTN əməkdaşlarını kəskin itiham edir. Əvvəlcə onu oğurlayıb bir neçə dəfə döyürlər. Təsiri olmadığına görə cibinə narkotika qoyub tutdular. Bakıdakı diplomatik nümayəndələrin səyi ilə şərti olaraq azadlıqdan məhrum edildi. Bu da Emini haqq sözünü deməyə mane ola bilmədi. Nəticədə avtomobil qəzasına salındı. Qəzanı törədən “Kamaz” sürücüsü haqqında heç bir cinayət təqibi aparılmadı. Emil aldığı yaralardan az sonra dünyasını dəyişdi.\n25 sentyabr 2009-cu il tarixdə N.Məmmədovun yas mərasiminin 40-dan qayıdan arvadı və oğlu avtomobil qəzasına düşür.\nBütün yuxarıda göstərilənlərin düşünülmüş bir planın tərkib hissələri olmasına inanmamaq mümkün deyil. Buna bir ailənin faciəsi də demək olmaz, bu, cəmiyyətin faciəsidir.\nNovruzəli Məmmədovun həbsində və ölümündə adları keçən məmurların siyahısı\nN. Məmmədovun yaxınları və müdafiəçiləri onun qanunsuz həbsində və müəmmalı ölümündə aşağıdakı şəxsləri suçlu bilirlər:\nMahmudov Eldar Əhməd oğlu – Keçmiş Milli Təhlükəsizlik naziri. Hazırda vəzifəsindən kənarlaşdırılıb. İstintaq işinə gündəlik nəzarəti həyata keçirib və onun necə planlamasının müəllifidir;\nKərimov Novruz Ağakərim oğlu - MTN İstintaq Baş İdarəsinin II şöbəsinin mühüm işlər üzrə baş müstəntiqi olub. Hazırda Bakı Ağır Cinayətlər Məhkəməsinin hakimidir. O, Novruzəli Məmmədov barəsində saxta istintaqın və saxta ittiham aktının müəllifidir;\nUsubov Rüstəm Sabir oğlu - Azərbaycan Respublikası Baş Prokurorunun birinci müavini. O, Novruzəli Məmmədov barədə saxta ittiham aktını AR Prokurorluğu adından təsdiq edib;\nƏləsgərov Şakir Çərkəz oğlu - AR Xocavənd Rayon Məhkəməsinin hakimidir. O, Ağır Cinayətlərə Dair İşlər Üzrə Məhkəmədə Novruzəli Məmmədov barəsində saxta iş üzrə məhkəmə prosesinə sədrlik edib;\nAllahverdiyeva Ramella Allahverdi qızı - Bakı Ağır Cinayətlər Məhkəməsinin hakimidir. O, Ağır Cinayətlərə Dair İşlər Üzrə Məhkəmədə Novruzəli Məmmədov barəsində saxta iş üzrə məhkəmə prosesini aparan hakim tərkibinin üzvü olub;\nMəmmədova Şəkər Bayram qızı - Bakı Ağır Cinayətlər Məhkəməsinin hakimidir. O, Ağır Cinayətlərə Dair İşlər Üzrə Məhkəmədə Novruzəli Məmmədov barəsində saxta iş üzrə məhkəmə prosesini aparan hakim tərkibinin üzvü olub.\nQeyd; Siyahı natamamdır (siyahıya bu işə baxan Apellyasiya və Ali Məhkəmə hakimlərinin adları əlavə edilməlidir).\nƏlavə qeyd; Novruzəli Məmmədovun işi ilə bağlı ölkədaxili bütün mümkün hüquqi vasitələrdən istifadə olunub və Avropa İnsan Hüquqları Məhkəməsinə şikayət edilib. AİHM- də şikayət ərizəsi icraata qəbul olunub, kommunikasiya mərhələsini keçib. Mərhumun müdafiəçiləri və yaxınları Avropa Məhkəməsinin Novruzəli Məmmədovla bağlı qəbul edəcəyi qərarı gözləyirlər.\nAzərbaycan respublikasının Konstitusiyasında və digər qanunlarında ölkədə yaşayan az saylı xalqlara və milli azlıqlara qarşı hər hansı ayrı- seçkiliyi nəzərdə tutan maddə yoxdur. Eləcə də yürüdülən faktiki dövlət siyasətində bu istiqamətdə ciddi bir diskriminasiya siyasəti də iddia edildiyi kimi deyil. Əksinə, bir sıra qanunvericilik aktları, eləcə də Azərbaycan Respublikası Prezidentinin 1992-ci il 16 sentyabrda imzaladığı «Azərbaycanda yaşayan milli azlıqlar və etnik qrupların hüquq və azadlıqlarının qorunması, həmçinin dilinin və mədəniyyətinin inkişafına dövlət yardımı» haqqında fərman onların elmi, mədəni, siyasi hüquqlarını inkişaf etdirmək məqsədi daşıyır. Reallıq isə budur ki, ölkədə yaşayan bütün insanlar milli mənsubiyyətindən asılı olmayaraq hüquq və azadlıqlarının tapdanması baxımdan bərabər səviyyədə əziyyət çəkirlər. Hakimiyyətə yaxın olan, onun siyasətini müdafiə edənlər milli mənsubiyyətindən asılı olmayaraq eyni şəkildə irəli çəkilib mükafatlandırılır, bu siyasəti qəbul etməyib ona etiraz edənlər isə eyni şəkildə təqiblərə məruz qalıb cəzalandırılır.\nKeçmiş MTN- nin iddia etdiyi kimi ölkədə hər hansı milli- etnik qarşıdurma da yoxdur və bunun nə fundemental, nə də ideoloji əsasları mövcud deyil. Sadəcə görünən odur ki, Novruzəli Məmmədov məsələsində MTN- nin rəhbərliyi bu həssas mövzudan sui- istifadə edərək guya ölkədə etnik seperatizmin mövcudluğuna ciddi əsasların olduğunu sübut etmək və bunun qarşısını almaq üçün talışşünas alimi həbs etməklə dövlət qurumu kimi öz varlığını və işgüzar fəaliyyətini göstərmək istəyib. Onlar təmsil etdikləri qurumun ölkənin təhlükəsizliyi üçün ciddi şəkildə çalışdığını, özlərinin önəmli, əvəzedilməz, peşəkar, sadiq dövlət adamı olduqlarını göstərməyə çalışıblar. Nəticədə sadə insanlar əziyyət çəkib, talışşünas ziyalı alim, pedaqoq- jurnalist Novruzəli Məmmədov həbs olunaraq ağır cəzaya məhkum edilib və həbsxanada müəmmalı şəkildə dünyasını dəyişib. Onunla bərabər bir ailə, nəsl faciə yaşayıb. Mərhumun 2 övladı ölüb, onun tək qalan həyat yoldaşı Məryəm Məmmədova ölkəni tərk etmək məcburiyyətində qalıb. Təəssüflə qeyd olunmalıdır ki, mərhumun qanunsuz həbsi, onun haqqında çıxarılan ədalətsiz məhkəmə hökmü, eləcə də həbs müddətində ən azından aidiyyatı qurumların bilərəkdən baxımsız və məsuliyyətsiz davranışı ucbatından dünyasını dəyişməsinə bu günə qədər obyektiv hüquqi qiymət verilməyib.\nTalışşünas ziyalı alim Novruzəli Məmmədov qapalı məhkəmə prosesində son çıxışını edərkən dövlət ittihamçısına və hakimlərə üz tutaraq deyib ki, siz məni bağlı qapılar arxasında ittiham edirsiniz. Elə bilməyin ki, mənim burda söylədiklərim, bu qapalı məhkəmə iclasında deyilənlər həmişəlik qapalı qalacaq, xalqdan, ictimaiyyətdən gizli saxlanacaq. Vaxt gələcək burda səslənən faktlar gec-tez hamıya məlum olacaq, burda deyilənlər araşdırılıb tədqiq olunacaq və ədalətli həllini tapacaq... Doğurdan da mərhum alimin o zaman qapalı məhkəmədə etdiyi son çıxışı sonradan araşdırılıb tədqiq olundu, necə deyərlər itdi- batdıya düşmədi. Amma ona qarşı yol verilmiş qanunsuzluqlar və cinayətlər hələ də obyektiv hüquqi qiymətini almayıb. İnanırıq ki, Novruzəli Məmmədov və onun timsalında keçmiş MTN tərəfindən həbs olunmuş, ədalətsiz məhkəmə hökmü ilə azadlıqdan məhrum edilmiş, siyasi oyunların qurbanı olmuş bütün şəxslərin işinə yenidən baxılacaq. Onlar layiq olduqları haqqı, onları ittiham edib azadlığını və həyatını əlindən alanlar isə layiqli cəzalarını alacaqlar...\nКатегория: İnsan hüquqları | Просмотров: 7570 | Добавил: admin | Рейтинг: 5.0/1


Quran oxumaq əxlaqı\n1- Təmizlik və paklıq\nQurani-kərim Vaqiə surəsinin 79-cu ayəsində buyurur:\n“Ona (qurana) yalnız pak olanlar toxuna bilər.”\n2- Allaha sığınmaq\nQurani-kərim Nəhl surəsinin 98-ci ayəsində buyurur:\n3- Qurani diqqətlə, aydın və aramla oxumaq\nQurani-kərim Müzzəmmil surəsinin 4-cü ayəsində buyurur:\n“Quranı aramla və diqqətlə oxu.”\n4- Ayələrin batini və həqiqəti barədə düşünmək\nQurani-kərim Muhəmməd (s) surəsinin 24-cü ayəsində buyurur:\nأَ فَلَا يَتَدَبَّرُونَ الْقُرْءَانَ\n“Onlar Quran barədə düşünməzlərmi?”\n5- Quran oxunan zaman sakit\nQurani-kərim Əraf surəsinin 204-cü ayəsində buyurur:\nوَ إِذَا قُرِئَ الْقُرْءَانُ فَاسْتَمِعُواْ لَهُ وَ أَنصِتُواْ لَعَلَّكُمْ تُرْحَمُونَ\nQurana qulaq asanların da Quran qarşısındakı vəzifələri vardır. Onların vəzifəsi Quran oxunan zaman sükutla Quranı dinləmək, eşitdiyi ayələrin mənası barəfə təfəkkür etmək, onlara əməl edərək yaxşı insanların cərgəsində olmaq nailiyyətini əldə etməkdir.\nbaxılıb: 1214 dəfə


Qeyri-ənənəvi din və təriqətlərlə bağlı inanılmaz faktlar - ARAŞDIRMA » Zəka ağlın güzgüsüdür -> zeka.az\n » Din » Əqidə » Qeyri-ənənəvi din və təriqətlərlə bağlı inanılmaz faktlar - ARAŞDIRMA\nDin » Əqidə: Qeyri-ənənəvi din və təriqətlərlə bağlı inanılmaz faktlar - ARAŞDIRMA\nMüəllif: Admin | 6 Avqust 2010 | 14121 dəfə oxunub\nƏslində isə ölkədə qeyri-ənənəvi İslam təriqətləri və cərəyanları, ənənəvi olmayan qeyri-İslam təriqətləri və qeyri-ənənəvi dinlər var. Bu yazıda Azərbaycandakı qeyri-ənənəvi təriqət, cərəyan və dinlərin bütün siyahısını təqdim edərək, onlarla bağlı qısa məlumat verir. Həmçinin, onlardan ən populyarı olan vəhabilik barədə ayrıca yazıda geniş məlumat verəcəyik. Yazıdan gəlinə biləcək ümumi qənaət bu olacaq ki, qeyri-ənənəvi dinlər və təriqətlərin hamısının arxasında müxtəlif maraqlar var. Lakin onların arasında zərərsizi, nisbətən az zərərli və dəhşətli dərəcədə zərərlisi var ki, oxucular yazını oxuduqdan sonra bunu ayırd edə biləcəklər.\nƏnənəvi olmayan qeyri-İslam təriqətlərinə isə protestantlıq, o cümlədən Azərbaycanda tarixən yayılmış və yerli mühitə müəyyən qədər uyğunlaşmış, ekstremizmdən əsasən uzaq olan adventizm, babtizm və ölkənin müstəqillik illərində yaranmış, bir çox hallarda qanuna zidd olaraq dini üstünlük mövqeyindən çıxış edən “Həyatverici lütf” (Qreyter Qreys), “Həyat sözü”, “Mədh kilsəsi”, “Yehovanın şahidləri” və “Nehamiya” aiddir. Adları ikinci çəkilən dini icma və təriqətlər bu gün Azərbaycanda mövcud dini dözümlülük ənənəsinə laqeyd olan dini icmalar və təriqətlərdir.\nXaricilik. Bu cərəyanın yaranması İslam xilafətində hakimiyyət uğrunda siyasi mübarizənin gücləndiyi, ictimai ziddiyyətlərin kəskinləşdiyi dövrə təsadüf edir. Bu təriqətlə bağlı maraqlı olduğu qədər də ziddiyyətli bir məqam var: xaricilər insanları savadsızlığa dəvət edərək, təhsilə qarşı mübarizə aparır, İslami, yaxud qeyri-İslami universitetləri “Tağut tikililəri” adlandıraraq bu təhsil ocaqlarını “Zərər məscidi”nin tərkib hissəsi sayır, orada oxumağı qadağan edirlər...\nNurçuluq. Banisi Səid Nursi 1873-cü ildə Türkiyənin Bitlis vilayətində anadan olub. O, qeyri-adi yaddaşa və biliklərə malik olub. Ancaq ardıcılları daha da irəli gedərək Səid Nursini müqəddəsləşdirib, onunla Məhəmməd Peyğəmbər (s) arasında nə isə ruhani bir əlaqə, bağlılıq tapmağa çalışıblar. Hətta Nursinin haqqında rəvayətlər də var. Guya o, atının ayağı altında qalaraq ölmüş uşağı suya salıb-çıxararaq dirildir...\nNəqşibəndilik. Bu təriqətin banisi Məhəmməd Bəhaəddin Nəqşibənd 718-ci ildə Buxaranın sonralar Kəsfi-Arifan adlanan kəndlərindən birində anadan olub (nəqşibənd - “naxış vuran” deməkdir). Əhli-sünnə məzhəbinə bağlı olan nəqşbəndilik təriqətində müxtəlif elmlərlə məşğul olmağa, moizə və söhbətlər vasitəsilə bu elmləri təbliğ etməyə böyük əhəmiyyət verilir. Elmlə məşğul olmağın, dəqiq elmlərdən, xüsusilə fizika, kimya, biologiya və s. kimi Haqqın qüdrət və əzəmətini dərk etməyə vəsilə olan elmlərdən faydalanmağın bir növ zikr olduğu qəbul edilir. Bu təriqətin mənsubları şəriət əsaslarına riayət etməyə və ona bağlı olmağa da son dərəcə böyük əhəmiyyət verirlər.\nBeləliklə kilsələrarası müqəddəs ittifaqın zəifləməsi və bir-birinə nifrət hissi xristianlığı rəsmən 1054-cü ildən provaslıq və katolikliyə ayırdı. Sonralar – XVI əsrdə isə adıçəklən patriarxlarla yanaşı. Moskva və Ümumrusiya Patriarxlığı da yarandı. Bununla da xristianlıqda gedən proseslər protestantlığın yaranmasının əsasını qoydu. Yazının əvvəlində dediyimiz kimi, protestantlıq, o cümlədən Azərbaycanda tarixən yayılmış və yerli mühitə müəyyən qədər uyğunlaşmış, ekstremizmdən əsasən uzaq olan adventizm, babtizm və ölkənin müstəqillik illərində yaranmış, bir çox hallarda qanuna zidd olaraq dini üstünlük mövqeyindən çıxış edən “Həyatverici lütf” (Qreyter Qreys), “Həyat sözü”, “Mədh kilsəsi”, “Yehovanın şahidləri” və “Nehamiya” aiddir. Adları ikinci çəkilən dini icma və təriqətlər bu gün Azərbaycanda mövcud dini dözümlülük ənənəsinə laqeyd olan dini icmalar və təriqətlərdir.\nAdventizm 1831-ci ildə ABŞ-da Vilyam Miller (1782-1849) adlı fermer tərəfindən qoyulan protestant təmayüllü xristian dini cərəyandır. Millerin “hesablamalarına” görə həzrət İsa 21 mart 1843-cü ildə zühur etməli idi. Ancaq həmin vaxt bu zühur olmasa da, Miller özünü sındırmayaraq deyir: “Axı mən sizə demişdim ki, əgər İsa 1843-cü ildə zühur etməsə, deməli o, növbəti il görüşümüzə gələcək...”\nQeyd2: Yazı “Qadın Konsensus Mərkəzi” İctimai Birliyinin “Azərbaycan qeyri-ənənəvi dini təriqətlərin fəaliyyətinin araşdırılması, monitorinqi və bu yöndə ictimai məlumatlandırmanın təşkili” layihəsi çərçivəsində elan edilmiş yazı müsabiqəsinə təqdim olunur.LENT.\nQeyri-ənənəvi dinlər və təriqətlərlə bağlı inanılmaz faktlar � ...\n#1 Yazan: Admin (6 Avqust 2010 12:41)\nAzərbaycanda şiələrdən başqa hər kəs rahatlıqla dövlət qeydiyyatından keçə bilir. Görəsən niyə?! Bu mənim özümə də tam bəlli deyil.


“Əsas odur, düz yolda öləsən” – Aprel şəhidinin son sözləri öz səsindən… – VİDEO | Voice Press\nHome Manşet “Əsas odur, düz yolda öləsən” – Aprel şəhidinin son sözləri öz səsindən…...\n“Əsas odur, düz yolda öləsən” – Aprel şəhidinin son sözləri öz səsindən… – VİDEO\nQaqaş, mənim işim-gücüm Vətənə xidmət eləməkdir də. Bunu yaxşı bilirsən ki. Əvvəldən axıra kimi mən də bu həyatı, bu yolu seçmişəm də.\nVOİCEPRESS apa.tv-ə istinadən xəbər verir ki, aprel döyüşlərində qəhrəmancasına şəhid olan Ravil Novruzov 1986-cı il sentyabrın 5-də Xızı rayonunda dünyaya gəlib. Onun hərbçi olmaq istəyi hələ orta məktəb illərindən yaranıb. Bu da təsadüfi olmayıb. Ravilin babası Mirzə Novruzov İkinci Dünya müharibəsinin, bir əmisi Əfqanıstan müharibəsinin, digər əmisi isə birinci Qarabağ müharibəsinin iştirakçısı olub.\nAtası Elman Novruzov deyir ki, Ravil uşaqlıqdan hərbçi olmaq arzusu ilə böyüyüb: “Həmişə deyirdi, mən böyüyəndə hərbçi olacağam, böyüyəndə torpaqlarımızı işğaldan azad edəcəyəm. Həvəskar idi, deyirdi, niyə mən də hərbçi olmayım”.\n2004-cü ildə orta məktəbi bitirdikdən sonra hərbi xidmətə yollanan Ravil geri qayıtdıqdan sonra yenidən Vətənə xidmət etmək üçün Xızı rayon Hərbi Komissarlığına müraciət edir və Müdafiə Nazirliyinin “N” saylı hərbi hissəsində xidmətə başlayır.\nŞəhidin orta məktəb müəllimi, onun haqqında yazılan “Burda bir igid ölüb” kitabının müəllifi Aydın Baybəyim Ravilin hərbiyə xüsusi marağının olmasının onun bütün həyatına təsir etdiyini deyir: “O vaxtlar da hiss olunurdu ki, onun iradəsi, nəyəsə həvəsi var, xüsusilə də hərbiyə. Hərbiyə aid şeirlər keçəndə onu xüsusi əzbərləyirdi. Hiss olunurdu ki, uşağın daxilində nəsə bir şey oturub, o da nə vaxtsa büruzə verəcək və verdi. Bütün hərəkətləri onu sonda sözün həqiqi mənasına igid, qəhrəman elədi”.\nAnası Nargilə Novruzova oğlu ilə son görüşünü belə xatırlayır: “Novruz bayramında evdə idi. Ayın 28-i gəldi evə, mənə dedi, çantamı yığ, gedəcəyəm. 3-4 günlük burda olmayacağam. Dedi, kursa gedirik. Axırıncı dəfə o gedən getdi. O, hərbini sevirdi, böyük marağı var idi. Çünki göz açıb hərbçi ailəsində anadan olmuşdu. Hərbi formanı əyninə geyinəndə fəxrlə dayanırdı. İş yoldaşları, komandirləri arasında böyük hörmət qazanmışdı. Müdafiə Nazirliyi tərəfindən 5 dəfə mükafatlandırılıb”.\n“Yaxşı olacaq. Əsas odur düz yolda öləsən. Onsuz da haçansa öləcəyik də”. Bu sözləri Ravil öz dostuna yazıb. Onun ən böyük arzusu isə Azərbaycan bayrağını Kəlbəcərdə dalğalandırmaq olub. Qardaşı Mirzə Ravilin bu arzusunu yerinə yetirmək üçün döyüşməyə hazır olduğunu deyir: “Şəhidlik böyük bir zirvədir, hər adama qismət olmur. Ravilin timsalında bütün şəhidlərin qisasını almağa hazırıq”.\nQeyd edək ki, aprel döyüşləri zamanı şəhid olan Ravil Novruzov ölümündən sonra “Hərbi xidmətdə fərqlənməyə görə” III dərəcəli medalı ilə təltif edilib.\nPrevious articleFlora Kərimova: “Araz Əlizadə əcəb edir!”\nNext articleArtur Rasi-zadənin sədrliyi ilə iclas keçirildi


Məhərrəmlikdə toy etmək istəyənlər Bakıdakı şadlıq evlərinə üz tutdular - modern.az\n3 Sentyabr 2019, 14:49 | MƏDƏNİYYƏT\nSentyabrın 1-də Hicri-qəməri təqvimi ilə Məhərrəm ayı başlayıb. Bu ayın başlanması ilə də Azərbaycanda ənənəvi olaraq “toy edəkmi, etməyəkmi” sualı ətrafında müzakirələrə start verilib.\nƏgər bu il Məhərrəmlik sentyabrın 1-də başlayıbsa, Aşura (imam Hüseyn və tərəfdarlarının qətlə yetirildiyi gün) da sentyabrın 10-na təsadüf edir. Belədə Aşuranın qırxıncı günündən sonra 10 gün də Səfər ayı üçün matəm günü hesab olunur.\nDeməli, inanclı insanlar Məhərrəm ayından sonra gələn Səfər ayında da toy-nişan mərasimlərini haram sayırlar. Səfər ayı isə oktyabrın 29-da bitir.\nTəbii ki, uzun illərdən bəri davam edən bu ənənəni pozmaq istəyənlər, Məhərrəmliyin qayda-qanunlarına əhəmiyyət verməyənlər də var. Və belə insanlar elə Məhərrəm ayı müddətində də toy-nişan mərasimləri etməyi qəbahət saymırlar.\nİllərdir ki, geniş müzakirələrə səbəb olan bu mövzu ilə bağlı İçərişəhər Cümə məscidinin axundu Hacı Surxay Məmmədli Modern.az-a danışıb.\nHacı bildirir ki, bu ayda toy etmək qəti şəkildə olmaz, günahdır:\n“Məhərrəmlik ayı adından göründüyü kimi haram aydır. Bu ay savaş və müharibələrin qadağan edildiyi bir ərəfəyə təsadüf edir. Eyni zamanda, Məhərrəmlik hüzn və kədər ayı kimi də yadda qalır. 14 əsr bundan öncə imam Hüseyn Kərbəlada Allah yolunda öz ailəsi ilə bir yerdə islamın təbliği, insanlığın yaşaması üçün mücadilə edib, zalımla mübarizə aparıb. Həmçinin, burada bir qəm, matəm anlayışı var. Bu ayda toy etmək qəti şəkildə olmaz, icazəli deyil.\nBelə deyək ki, əgər bir insan öz doğmasını, yaxınını itirirsə, onun gözünə nə toy, nə də şadlıq görünər. Məhərrəmlik ayında da vəziyyət belə olmalıdır. İmam Hüseyn haqq və ədalət uğrunda şəhid olub. Bu bizim müsəlmançılığımızın qan yaddaşından süzülüb gələn tarixi bir hadisədir. Yəni bunu hər nə qədər şücaət kimi qiymətləndirsək də, ortada ölüm faktoru var. Bu şəhidliyin fonunda toy və ya hər hansı əyləncəli tədbir etmək olmaz, günahdır”.\nBəs bu ayda günah sayılan toy mərasimi keçirmək istəyənlər necə, varmı? Şadlıq sarayları müraciətlərə açıqdır ya yox?\nModern.az saytı bu sorğu ilə toy-nişan mərasimlərinin keçirldiyi şadlıq saraylarına müraciət edib.\n“Su Sonası” sarayı: “Toy üçün bizə 20-yə yaxın müraciət daxil olub. Sifariş etmək istəyənlərin çoxu da oktyabr ayını istəyiblər. Lakin Məhərrəmlikdə toy ya nişan mərasimlərini qəbul etmirik. Əvvəllər də bu ayda müraciətlər olurdu, lakin bu il nədənsə say daha çox olub”.\n“Elit” sarayı: “Bizim saray indiyədək heç vaxt Məhərrəmlikdə toy etməyib, nə də bundan sonra edəcək. Açığı, bu ayda toy-nişanla bağlı sifariş də daxil olmur. Əksinə, Məhərrəmlikqabağı müraciət edirlər ki, mərasim həmin aya düşməsin. Ay ərzində müraciətlər olur, o da ehsan vermək üçün”.\n“Arena” sarayı: “Məhərrəm ayında bu il sifariş daxil olmayıb. Lakin ötən illərdə toy-nişanla bağlı Məhərrəmlikdə sifarişlər olurdu. Əgər bu ay sifariş olsa, biz istər nişan, istərsə də toy kimi mərasimləri həyata keçirəcəyik, burada problemli bir şey yoxdur”.\n“Neon Palace”: “Məhərrəm ayında bizə toy, nişan və ya ad günü ilə bağlı hər hansı sifariş daxil olmur. Daxil olacağı təqdirdə də bu cür mərasimləri təşkil etmirik”.\n“Çıraq Palace”: “Hələ ki toy və ya nişanla bağlı sifariş daxil olmayıb. Sifariş olarsa da, bu ay ərzində belə müraciətləri qəbul etmirik”.\n“Yeganə” şadlıq sarayı: “İndiyədək bizə Məhərrəmlik boyunca sifariş daxil olmayıb. Əgər müraciət olsa, yəqin ki, belə mərasimləri təşkil etməyəcəyik”.\n“Kratos” sarayı: “Ay ərzində sifarişlər daxil olur, amma Məhərrəmlik müddəti üçün yox, ondan sonraya. Əgər Məhərrim ayı üçün toy və ya nişan sifarişi daxil olarsa bilmirik, qəbul edərik ya yox”.\n“Ağ çiçəyim” sarayı: “Məhərrəm ayında qətiyyən sifariş qəbul etmirik. Ümumiyyətlə, elə şey olarmı ki, bu ayda toy edilsin. Hər kəs qəm-kədər içərisindədir, düzgün deyil”.


ABŞ-İsrail hərbi müdaxilə QƏRARI VERİB: İran qaça bilməyəcək – Turkustan.info\nABŞ-İsrail hərbi müdaxilə QƏRARI VERİB: İran qaça bilməyəcək\n16 May 2019 12:32 Turkustan.info\nİran ABŞ münasibətlərində yaranmış gərginlik getdikcə dərinləşir.\nTurkustan.info bildirir ki, sabiq maliyyə naziri Fikrət Yusifov ABŞ-İran münasibətlərindəki son vəziyyəti dəyərləndirib. F.Yusifov hesab edir ki, İran rəsmləri yersiz hədə-qorxunun faydasız olduğunu və vəziyyətin gerçəkdən ciddi şəkil aldığını dərk etməyə başlayıblar:\n“Son günlər onların davranışında yumşalmanın əlamətləri görünməyə başlasa da, ortada olduqca təhlükəli bir vəziyyət yetişməkdədir. Hesab edirəm ki, ABŞ – İsrail cütlüyü İrana qarşı hərbi əməliyyata başlamaq qərarını artıq veriblər. Əgər, bu qərar verilibsə, o halda İranın hər hansı bir formada yumşalması hərbi müdaxilənin qarşısını ala bilməyəcək. İran hərbi münaqişədən nə qədər qaçmağa çalışsa da, onu bu münaqişəyə zorla çəkəcək yollar tapılacaq”.\nSabiq nazir qeyd edib ki, bundan öncə ABŞ bir çox ölkələrə, o cümlədən İraqa, Əfqanstana da müxtəlif bəhanələrlə hərbi müdaxilə edib:\n“Əgər, hərbi münaqişə baş verərsə, bu regionda ölçüsü olmayan humanitar fəlakət yaradacaq. Unutmayaq ki, güclü iqtisadiyyatı və kifayət qədər böyük maliyyə resursları olan ölkəmiz 30 ilə yaxındır ki, bir milyona qədər qaçqınlarımızın problemlərini hələ tam çözüb qurtara bilməyib. İranda 80 milyon insan yaşayır ki, bunun da yarsına qədəri azərbaycan türkləri – yəni bizim qardaşlarımızdır”. /REDAKTOR.AZ/


“Müəllimlər İnstitutunun bütün filialları\n“Müəllimlər İnstitutunun bütün filialları bağlanmalıdır” - Ekspert\n14:01 25 İyul 2015 Oxunub : 3636\nÖtən gün prezident İlham Əliyevin qərarı Azərbaycan Müəllimlər İnstitutunun Mingəçevir, Salyan və Sumqayıt filialları ləğv edilib.\nƏtrafında xoşagəlməz söz-söhbətlər dolaşan Müəllimlər İnstitutunun bundan öncə də Gəncə filialı bağlanıb.\nHətta institutun fəaliyyətinin lazımsız olduğunu hesab edən bəzi ekspertlər təhsil müəssisəsinin tamamilə bağlanmasının vacib olduğunu hesab edirlər.\nTəhsil üzrə ekspert Etibar Əliyev AzVision.az-a bildirib ki, Müəllimlər İnstitutunun bəzi filiallarının da bağlanması gözlənilir.\nOnun sözlərinə görə, yerdə qalan filialları da bağlamaqla Bakıda yerləşən Azərbaycan Müəllimlər İnstitutunun bazasını genişləndirmək lazımdır: “Filiallar son illərdə kadr hazırlığında effekt vermirdilər. Məqsəd odur ki, filiallar bağlansın və Azərbaycan Müəllimlər İnstitutunun əsas bazası güclənsin. Düşünürəm ki, belə olsa güclənəcək və yaxşı kadr potensialı da formalaşdırıla bilinəcək. Çünki Azərbaycan Müəllimlər İnstitutu ölkə məktəblərinə pedaqoji kadrların təminatı ilə bağlı xüsusi rol oynayır. Lakin filialların fəaliyyətində çoxsaylı qüsurlar müşahidə olunurdu”.\nEkspertin fikrincə, Azərbaycan Müəllimlər İnstitutunun rektoru, deputat Aqiyə Naxçıvanlının özünə də maraqlı idi ki, həmin filiallar bağlansın.\n“Çünki çıxışlarında, müsahibələrində bəlli olurdu ki, Azərbaycan Müəllimlər İnstitutunun əsas korpusu həmin filialların bağlanmasında maraqlıdır. Əslində o filiallar yaradıldıqda professor, müəllim heyəti normal formalaşa bilməmişdi. Azərbaycan Müəllimlər İnstitutunun bir neçə filialında çox ciddi korrupsiya faktları aşkar olunmuşdu. Ona görə də həmin filialların ləğv olunması doğrudur. Bununlada pedoqoji kadrların hazırlığı istiqamətində Azərbaycan Müəllimlər İnstitutunun məsuliyyəti öz üzərinə götürməsinə səbəb olacaq\nDüşünürəm ki, bu filialların ləğvi Azərbaycan Müəllimlər İnstitutunun üzərinə böyük bir məsuliyyət qoyacaq və normal kadr hazırlığı həyata keçirəcəkdir”.\nE.Əliyev bildirib ki, Mingəçevir Dövlət Universitetinin yaradılması bağlanan üç filialın konpensasiyası kimi başa düşülməli deyil: “Mingəçevirdə Texniki Universitet var idi, çox kiçik istiqamətlərdə mütəxəssis hazırlığı həyata keçirilirdi. Əslində onun profili genişləndirildi və həmin bölgə üçün bu universitetin yaradılması müsbət hal kimi qiymətləndirilməlidir”.


Seks zamanı bunlar məsləhət deyil » Qadınla.Com - Qadınlar Birİncidir!\nŞərhlər: Baxılıb: 5921\n1. Ayağınızda corabla sekslə məşğul olmayın. Bu, daha çox kişilərə aiddir. Çünki corabınız partnyorunuz üçün diskomfort yaradır və onun tam həzz almasına mane olur.\n6. Seksdən əvvəl spirtli içki qəbul etməyin. Seksdən əvvəl spirtli içki qəbul etmək çoxlarını rahatladır. Amma nəzərə alın ki, spirt potensiyanı aşağı salır. loading... 80


Xolesterolu aşağı salan qidalar | sağlam həyat tərzi | Kayzen\nXolesterolu aşağı salan qidalar\n21 avqust 2014, 19:48\nXolesterolu aşağı salan qidalar haqqında nə bilirsiniz? Daha sağlam yaşamaq üçün və ürəyin düzgün fəaliyyəti üçün xolesterolun səviyyəsini azaldan qidalardan mütləq istifadə edilməlidir. Bu tip qidaların qəbul edilmə miqdarı haqqında daha ətraflı məlumat alaq.\nXolesterolu aşağı salan qidalardan nə qədər yemək lazımdır?\nPaxlalı bitkilər: quru paxla, noxud, yaşıl mərci kimi qidaların tərkibi vitaminlərlə zəngin olduğu üçün xolesterolun miqdarının aşağı salınmasına yardım edir. Bir təcrübə keçirilməsi nəticəsində məlum olmuşdur ki, hər gün bir dəfə paxlalı bitki yeyən insanların xolestrolunun səviyyəsi aşağı düşür. Paxlalı bitkilər 6 həftədə xolesterolun səviyyəsini 10% azaldır.\nQuru çərəzlər: findıq, badam və qoz nizamlı qəbul edildikdə xolesterolun səviyyəsinin aşağı salınmasına yardım edir. Təkibindəki xeyli miqdarda doymamış yağ turşuları da damarların sağlam qalması üçün yararlıdır. Orta hesabla gündə 40 qr quru çərəz yeməklə, xolestrolununzun səviyyəsini nizamlamaq mümkündür.\nAvokado : xolesterolun səviyyəsinin aşağı düşməsində faydalı qidalardan bir də avokadodur. Gündə ¼ və ya ½ avokado yeməklə qandakı xolesterolun səviyyəsini azaltmaq mümkündür.\nŞokolad : südsüz, yəni acı şokolad tərkibindəki antioksidantlar sayəsində ürəyin sağlam fəraliyyətinə yardım edir. Kakaonun tərkibindəki antioksidantlar faydalı xolesterolun səviyyəsinin qalxmasını təmin edir. Gün ərzində 30 qr acı şokolad yeməklə ziyanlı xolesterolun artmasının qarşısını almaq mümkündür.\nSoya məhsulları : soya məhsulları tərkibindəki proteinləri sayəsində xolesterolun miqdarını aşağı salır. Bu tip məhsullardan gündəlik istifadə etməyiniz məsləhətdir. Gündə 25 qr soya zülalının qəbul edilməsi, ziyanlı xolesterolun səviyyəsinin azalmasına gətirib çıxarır.\nSiqaretin orqanizmdə törətdiyi zərərlər!!!\nSağlam yaşamağın yolları\nÜrəyinizi qorumaq üçün bunu edin\n23 avqust 2014, 11:05


Rezidenturaya qəbul imtahanının birinci mərhələsinin nəticələri açıqlanıb - aztibb.az AZƏRBAYCANIN SƏHİYYƏ XƏBƏR PORTALI\nDövlət İmtahan Mərkəzi (DİM) rezidenturaya qəbul olmaq üçün 19 iyun 2022-ci il tarixində keçirilmiş baza fənləri üzrə biliklərin qiymətləndirilməsi imtahanının ikinci cəhdinin nəticələrini elan edib.\nDİM-dən verilən məlumata görə, hər bir namizəd DİM-in internet saytına daxil olaraq imtahan nəticələri və cavab kartının qrafik təsviri ilə tanış ola bilər. Namizədlər imtahan nəticələri haqqında məlumatı, həmçinin mobil operatorlar (Azercell, Bakcell, Nar, Naxtel) vasitəsilə bu imtahan üçün nəzərdə tutulan buraxılış vərəqəsində göstərilən kodu 7727 nömrəsinə göndərməklə də öyrənə bilərlər.\nNəticələrə əsasən, imtahanda iştirakı nəzərdə tutulan 1021 namizəddən 11 nəfəri imtahana gəlməyib.\n280 namizəd birinci mərhələnin müsabiqə şərtini (40 və daha yüksək bal) ödəyib.\nMüsabiqə şərtini ödəyənlərdən 103 nəfər 4 və ya 5-ci kurs tələbələridir.\nİyunun 19-da keçirilən imtahanda 78 nəfər bu ilin, 99 nəfər isə əvvəlki illərin məzunları olmaqla, 177 namizəd ikinci mərhələyə buraxılıb.\nİmtahanın 1-ci cəhdində iştirak edərək “məqbul” nəticə əldə edən və rezidenturaya qəbul olmaq hüququ olan namizədləri də nəzərə alsaq, ümumilikdə 313 nəfər ikinci mərhələyə buraxılıb.\nBundan əlavə, əvvəlki illərdə baza fənləri üzrə biliklərin qiymətləndirilməsi imtahanından “məqbul” nəticə əldə etmiş və bu il rezidenturaya qəbul olmaq üçün qeydiyyatdan keçən 642 namizəd də birbaşa ikinci mərhələyə – ixtisas fənləri üzrə biliklərin qiymətləndirilməsi imtahanına buraxılır.\nİmtahan nəticələri ilə əlaqədar müraciətlərə baxılması üçün onlayn qaydada Apellyasiya komissiyası fəaliyyət göstərəcək. Apellyasiya komissiyasına müraciət etmək üçün elektron ərizə forması apelyasiya.dim.gov.az saytında yerləşdiriləcək. Namizədlər Apellyasiya komissiyasına 22-24 iyun 2022-ci il tarixlərində müraciət edə bilərlər.\nQeyd. İxtisas fənləri üzrə biliklərin qiymətləndirilməsi imtahanının (II mərhələ) avqustun 21-də keçirilməsi planlaşdırılır. İxtisas fənləri üzrə biliklərin qiymətləndirilməsi imtahanına baza fənləri üzrə biliklərin qiymətləndirilməsi imtahanından 40 və daha çox bal toplayaraq “məqbul” nəticə əldə edən və rezidenturaya qəbul olmaq hüququ olan namizədlər buraxılırlar.


Mehriban Xanlarovanın tamaşaçıya atdığı təpik - Azəri Vandam hara, efir hara? - VİDEO - Unikal.org\nMehriban Xanlarovanın tamaşaçıya atdığı təpik - Azəri Vandam hara, efir hara? - VİDEO\nMƏDƏNİYYƏT-ŞOU 00:26 2018-10-18\nUnikal.org yenicag-a istinadən xəbər verir ki, bunun üçün xüsusi bacarığa, istedada, yüksək savada ehtiyac yoxdur.\nMəsələn, indi ciy-ciy səsi ilə efirlərdə şivən salan Bayram Nurlu kimi-¦ Oğurluq etməkdə təqsirləndirilən, yalnız işlətdiyi bir cümlə az qala fenomenə çevrilən "Fəhlələrüyüyün "qəhrəmanı kimi-¦ İndi isə növbə düşük-düşük hərəkətlər edən, ora-bura təpik atmaqla diqqəti özünə çəkməyə çalışan "Azəri Vandamındır.\nBudur, sizə təqdim etdiyimiz kadlar bu gün efirə gedən "Canım sizə desin verilişindədir. Əməkdar artist Mehriban Xanlarova "Azəri Vandamla birlikdə onun statusuna yaraşmayacaq şəkildə təpik atır, guya karate fəndləri öyrənir. Əslində, əməkdar artisti təpiyi "Vandama yox, onu verilişə çıxararaq təhqir etdiyi tamaşaçısına atdı.\nBunu edən bilirsiz kimdir? Azərbaycanın xalq artisti, korifey sənətkar Zeynəb Xanlarovanın qardaşı qızı-¦ Yazıqlar olsun!


Rusiya və NATO əməkdaşlığı tam olaraq dayandırdı\nRusiya və NATO mülki və hərbi xətt üzrə əməkdaşlığı tam olaraq dayandırıb. ONA -nın məlumatına görə, bu sözləri Rusiya xarici işlər nazirinin müavini Aleksandr Qruşko RİA Novosti-yə müsahibəsində deyib.\n“NATO özü Rusiya ilə münasibətlərə dair pozitiv gündəlikdən imtina edib. Bu əlaqələr mövcud deyil. NATO-nin bu vəziyyətdən necə çıxacağını bilməsinə dair əlamətlər də yoxdur”,- deyə nazir müavini bildirib.\nRusiya XİN müavini alyansın hərbi xətlə normal işçi təmaslarını dayandırmaq qərarını absurd hesab edir.


Azərbaycan- Avropa İttifaqı əməkdaşlığı yeni səviyyəyə yüksəlir\nAydın Mirzəzadə: “Avropa İttifaqı ilə Azərbaycanın yeni sazişi regionda stabillik və təhlükəsizliyin daha da güclənməsinə xidmət edir” Asim Mollazadə: “Yeni saziş təhlükəsizlik, iqtisadi, humanitar sahələrdə əməkdaşlığımızı təmin edəcək”\nAvropa İttifaqı (Aİ) və Azərbaycan arasındakı yeni saziş onların əməkdaşlığını yeni səviyyəyə yüksəldəcək. Bunu nu Aİ-nin qonşuluq siyasəti və genişlənmə məsələləri üzrə komissarı Yohannes Han ATƏT-in Vyanada keçirilən Daimi Şurasında deyib: "Biz Azərbaycanla yeni saziş üzrə danışıqlar aparırıq. Bu saziş əməkdaşlığımızı yeni səviyyəyə yüksəldəcək". Bəs, burada söhbət hansı səviyyədən gedir və bu, Azərbaycana nələr verəcək?\nMilli Məclisin deputatı Aydın Mirzəzadənin fikrincə, Avropa İttifaqı ilə Azərbaycan arasında olan yeni saziş ilk növbədə ölkəmizin maraqlarına cavab verir: “Azərbaycan Avropa Tərəfdaşlıq Proqramına qoşulduğu zaman Avropa İttifaqına proqramın üzvü olan hər bir ölkə ilə xüsusi saziş imzalanmasını təklif etmişdi. Yəni, hər bir ölkə öz inkişafında özünəməxsus problemlərlə üzləşir, özünəməxsus inkişaf yollarından keçirlər. Bu amillər də tərəfdaşlıq prosesində nəzərə alınmalıdır. Təəssüf ki, uzun müddət Avropa İttifaqı Azərbaycanın həmin təklifini nəzərə almadı. Ancaq son dövrlər münasibətlərin inkişafı sonda Avropa İttifaqının Azərbaycanın təklif etdiyi variant üzərində dayanmasına gətirib çıxartdı.\nDüzdür, yeni sazişin detalları açıqlanmır. Amma ümid etmək istərdim ki, məhz bu məsələlər yeni sazişdə öz əksini tapacaq. Həmin məsələlərin yeni sazişdə öz əksini tapması ilə ilk növbədə Azərbaycanın maraqları nəzərə alınır. Azərbaycan və Avropa İttifaqı ümumi maraqlar üzərində qurulan münasibətlərdən yararlanırlar. Azərbaycanın dövlət müstəqilliyi möhkəmlənir. Ölkəmiz öz problemlərini Avropa İttifaqının diqqətinə çatdırır. Ən əsası yeni saziş regionda stabillik və təhlükəsizliyin daha da güclənməsinə xidmət edir”.\nMilli Məclisin deputatı Asim Mollazadə düşünür ki, yeni saziş Avropa İttifaqı ilə Azərbaycan arasında çoxsahəli əməkdaşlıqda yeni səhifələr açacaq: “Hazırda Avropa İttifaqı ilə Azərbaycan arasında yeni saziş üzərində iş gedir. Azərbaycan bu qurumla enerji sahəsində tərəfdaşlıq sazişinə malikdir. Bu da ölkəmizin Avropanın enerji təhlükəsizliyində böyük rol oynaması ilə bağlıdır. Yeni saziş isə bu mənada təhlükəsizlik, iqtisadi, humanitar sahələrdə əməkdaşlığımızı təmin edəcək.\nƏminəm ki, yeni sazişdən irəli gələn əməkdaşlıq həm tərəfdaşlıq sazişi, həm də dəyərlər üzərində qurulan bir əməkdaşlıq olacaq. İqtisadi, həm humanitar sahədə Avropa İttifaqı Azərbaycanın əsas xarici tərəfdaşıdır. Ona görə də yeni saziş çoxtərfəli, çoxşaxəli əməkdaşlığımızda mühüm rol oynayacaq”.


GünAz TV: Təbrizin Mərkəzi Zindanında saxlanılan iki güney azərbaycanlı fəal müvəqqəti olaraq sərbəst buraxılıb.\nBabək Hüseyni Müqəddəm və Əkbər Mühaciri fevralın 25-də mülki vəsiqə qarşılığında azad edilib.\nAzərbaycanlı fəallar 2019-cu il noyabr ayında İranda bahalığa qarşı keçirilən etiraz aksiyaları zamanı saxlanmışdır.\nTəbriz sakini olan Babək Hüseyni Müqəddəmin 39 yaşı var. O ingilis dili və ədəbiyyatı üzrə təhsil alıb. Fəal bundan əvvəl də Azərbaycan türk millətinin demokratik və milli hüquqları uğrunda apardığı mədəni mübarizəyə görə dəfələrlə saxlanılıb və həbs edilib.\nTəbriz şəhərində yaşayan Əkbər Mühacirinin isə 40 yaşı var, o iki uşaq atasıdır. Kompüter və mexanika üzrə diplomu olan fəal mərhum Həsən Azərbaycan kimi ustadlarla birlikdə musiqi sahəsində fəaliyyət göstərib və Azərbaycan mahnıları ifa edib.


Azərbaycan Respublikasının çayları - Ens.az - 4 dildə xəbərlər və ensiklopediya\n16 fevral 2018 17:17\nRespublikanın çay şəbəkəsi 8350-dən çox çaydan ibarətdir ki, bunlardan 2 çayın uzunluğu 500 km-dən çox, 22 çayın uzunluğu 101-500 km arasında, 324 çayın uzunluğu 11-100 km arasındadır, əksər çayların uzunluğu isə 10 km-dən azdır.\n2) alçaq su toplayıcı sahələri olan çaylar – su ayrıcılarının hündürlüyü 2500-dən çox olmur. Bütün daimi axan və qismən quruyan çaylar yüksək su toplayıcı sahəyə, müvəqqəti axan çaylar isə - alçaq su toplayıcı sahəyə malikdirlər.\nBeləliklə, Respublikanın çay sistemi Kür çayı və onun qollarından həmçinin birbaşa Xəzər dənizinə tökülən çaylardan ibarətdir.\nKür çayı Azərbaycanın əsas su mənbəyi və arteriyasıdır. Çay Türkiyənin, Gürcüstanın və Azərbaycanın ərazisindən axır. Çayın ümumi su toplayıcı sahəsi 188000 km2-dir, Azərbaycanın ərazisinə bu sahənin 58000 km2-ri və ya 31%-i aiddir. Kür çayının Gürcüstan sərhəddindən sonra Qıraq Kəsəmən məntəqəsində axım norması 270 m3/s və ya 8,52 km3-dir. Qapayıcı Kür- Salyan məntəqəsində isə orta çoxillik axım 445 m3/s və ya 14,04 km2-dir.\nRespublikanın ikinci böyük çayı və Kür çayının sağ qolu olan Araz çayı Türkiyənin ərazisindən axır, həmçinin Türkiyə ilə Ermənistan arasında, Türkiyə ilə Azərbaycan arasında, İran ilə Azərbaycan arasında həmsərhəd çaydır. Arazın ümumi su toplayıcı sahəsi 102000 km2-dir, Azərbaycanda bu sahənin 18740 km2 və ya 18%-i yerləşir. Araz çayının Novruzlu (Saatlı) məntəqəsində orta çoxillik axım 121 m2/s və ya 3,82 km2-dir.\nRespublikanın çay sistemi üç qrup çaylardan ibarətdir: transsərhəd, sərhəd və yerli çaylar. Transsərhəd (iki və ya bir neçə ölkənin ərazisindən axan) çaylara Kür, Qanıx (Alazan), Qabırrı (İori), Xrami, Arpaçay və s. çaylar aiddir. Sərhəd (iki və ya bir necə ölkə arasında həmsərhəd olan) çaylara Araz, Samur, Bolqarçay və s. aiddir. Yerli çaylar Respublikanın ərazisində formalaşır və axırlar.\nSu toplayıcının sahəsinə və sululuğuna gorə Respublikanın 2 çayı (Kür və Araz) böyük çaylara, 12 çayı orta çaylara, qalan çaylar isə kiçik çaylara aiddirlər. Yerli çaylardan yalnız 4-ü (Pirsaat, Həkəriçay, Tərtərçay və Kürəkçay) orta çay hesab oluna bilər.


Dünyanı yenidən nizamlayan ZƏFƏR | AzPolitika — onlayn siyasi-ictimai qəzet\nQÜDRƏTLİ MİLLƏT OLMAQ: TARİXİN VƏ ÇAĞIMIZIN GERÇƏKLƏRİ 25 Noyabr, 2021\nDünyanı yenidən nizamlayan ZƏFƏR\nDərc olunub: 08/11/2021 - 18:10\nMillətləri millət edən, dünya xalqları arasında başını dik tutub gəzməyə həvəsləndirən əsas amillərdən biri Zəfər bayramlarıdır. Tarixində zəfər günləri olmayan xalqlar günü-gündən zəifləyər və aşağılıq kompleksi içərisində yox olub gedərlər. Bu mənada, düşmənə qarşı qazanılan zəfərlərin nəticələrini yalnız indiki zamanda əldə edilən nailiyyətlərlə məhdudlaşdırmaq olmaz. Qələbələr qazanıldığı ilk günlərdə xalqlara öz namusunu, torpağını qorumaq fürsəti bəxş etdiyi kimi, gələcəkdə də mövcudiyyətlərini mühafizə etmək və beynəlxalq arenalarda qürurla təmsil olunmaq haqqı verir. Öz çəkindirmə gücünü tarixi zəfərlərlə taclandıran xalqlar bu yolla sözlərinin qüdrətini, təsir gücünü artırar və daha müstəqil, başqalarının diktəsindən uzaq yaşamaq haqqı qazanarlar.\nAzərbaycan Ordusunun 44 günlük Vətən müharibəsində qazandığı misilsiz qələbəyə də məhz bu kontekstdən baxanda, onun həqiqi mahiyyətini anlaya bilərik. Bu zəfər bizə təkcə ərazi bütövlüyümüzü, öz ərazilərimizdə suverenlik haqlarımızı qaytarmadı. Həm də, indiki və gələcək nəsillərimizə başqalarının yanında gözükölgəli gəzməmək imkanı qazandırdı. Sözsüz ki, bütün bunlar Azərbaycan oğullarının canı-qanı bahasına baş verdi. Bu Zəfər günündə 3 minə qədər şəhidimizi, minlərlə əlil və qazilərimizi yad etməmək insafsızlıq olardı. Böyük Türk şairi Mehmet Akif Ersoy Vətən uğrunda canını, qanını fəda edərək ölkələri vətənləşdirən oğulları bu sözlərlə vəsf edir:\n“Bayraqları bayraq edən üstündəki qandır,\nTorpaq - əgər uğrunda ölən varsa – Vətəndir!”\nBəli, Azərbaycan da məhz qəhrəman şəhidlərimizin qanı hesabına vətənləşib və biz bu torpaq üzərində ata bildiyimiz hər addıma, aldığımız hər qurtum nəfəsə, içdiyimiz hər damla suya görə göydə Allaha, yerdə şəhidlərimizin fədakarlığına minnətdar olmalıyıq.\n30 il əvvəl torpaqlarımızı işğal edərək 10 minlərlə insanımızı qətlə yetirmiş, minlərlə vətəndaşımızı əsir almış, 100 minlərlə Azərbaycan türkünü yurdundan-yuvasından didərgin salmış düşmən qarşısında əldə olunan bu zəfər Azərbaycan iqtisadiyyatına da böyük nailiyyətlər qazandıracaq. Hazırda həmin ərazilərdə qurulan “ağıllı” kəndlər və şəhərlər də bu hədəfə qulluq edir. 5-ci nəsil texnologiyalarla qurulacaq bu yaşayış massivləri öz sahəsində dünya ilkləri olmaqla ölkəmizin gələcək inkişafına böyük töhfələr verəcək. Nədən ki, bütün nailiyyətlər mütləq mənada ilklərdən başlayır və ilk addımı atan xalqlar zamanla onu təkmilləşdirərək elmi-tərəqqi inkişafda başqalarından öndə olmağı qoruya bilirlər. Bu gün dünyanın ən böyük iqtisadiyyatına malik olan ABŞ, İngiltərə, Almaniya kimi dövlətlər elmi-texniki kəşflərdəki ilklərə borcludurlar. Yeniləşən dünyamızda Dağlıq Qarabağda uğurla həyata keçirəcəyimiz ilklər də ölkəmizi gələcəyin ən güclülərindən birinə çevirə bilər. Təbii ki, hər şey bu ənənənin nə dərəcədə davam etdirilməsindən, salınan cığırın yola çevrilməsi uğrunda aparılacaq məqsədyönlü fəaliyyətlərdən asılıdır.\nBu qələbənin nəticələri təkcə Azərbaycan sərhədləri ilə məhdudlaşmır, desək yəqin ki, mübaliğə etmərik. Bu gün öz ərazi bütünlüyü uğrunda mübarizə aparan Ukrayna, Moldova, Gürcüstan kimi dövlətlər açıq şəkildə Azərbaycanın “Qarabağ təcrübəsi”ndən faydalandıqlarını bəyan edirlər. Hətta Polşa, Orta Asiya ölkələri belə, Ordumuzun qazandığı uğurları öyrənir və 44 günlük savaşda istifadə etdiyimiz silahlardan rus təhdidinə qarşı faydalanmağa çalışırlar. Qazandığımız uğurlar İranda yaşayan soydaşlarımızı da milli azadlıq mübarizələrinə həvəsləndirir. Bu baxımdan 44 günlük savaşda qazandığımız qələbənin dünyanın ən nüfuzlu hərbi akademiyalarında tədqiq olunması təsadüfi deyil. Göründüyü kimi, Azərbaycan xalqı bu uğuru ilə təkcə öz torpaqlarını işğaldan azad etməklə qalmayıb, həm də dünyanın yenidən nizamlanmasına böyük töhfələr verib. Bu uğurda, sözsüz ki, strateji müttəfiqlərimizin, xüsusilə də qardaş Türkiyənin rolu misilsiz olub.\nAzərbaycanın iqtisadi, sosial, siyasi tərəqqi və dönüşümünə yol açacağını proqnozlaşdırdığımız bu zəfərin əldə olunmasının əsl müəllifi isə, əlbəttə ki, Prezident İlham Əliyev cənablarıdır.\n200 illik siyasi tariximizdə ən böyük qələbəmizə imza atan və bunu ermənilərə qəbul etdirdiyi kapitulyasiya aktı ilə taclandıran ölkə başçısını və Vətən uğrunda ən sayseçmə oğullarını qurban verməkdən çəkinməyən böyük xalqımızı, bizə bu şanlı qələbədə hər cür dəstəyi verən müttəfiqlərimizi Zəfər bayramı münasibətilə təbrik edirəm


22 Oktyabr 14:23 | 1 487\nAzərbaycan prezidenti İlham Əliyev və Ermənistanın baş naziri Nikol Paşinyan Qarabağda axan qanı dayandıraraq siyasi müdriklik nümayiş etdirdilər. SİA xəbər verir ki, bunu Rusiya prezidenti Vladimir Putin “Valday” Beynəlxalq Klubunun iclasında deyib.\nErmənistan və Azərbaycan arasında sərhəd məsələsinin həlli qarşılıqlı kompromislər tələb edir,- Rusiya Federasiyasının prezidenti bildirib.\n“Birincisi, mən həm Azərbaycan prezidentinin, həm də Ermənistan baş nazirinin siyasi müdrikliyinə hörmət etməliyəm. Yenə də mövcud hadisələrin bütün faciələrinə baxmayaraq, onlar mövcud siyasi situasiyadan yuxarı qalxa bildilər və çox mühüm qərarlar qəbul etdilər.\nMən bilirəm ki, qəribə də olsa, həm bir ölkədə, həm də o biri ölkədə qarşılıqlı iddialar var, onlar ölkələrin rəhbərlərinə qarşı çıxırlar. Həmişə nədənsə narazı olan və ya daha yaxşısını edə biləcəyini düşünən siyasi qüvvələr var. Ancaq cavab həmişə ortaya çıxır: "Daha yaxşı etməyə çalış". Yenə də Prezident Əliyev və Baş nazir Paşinyan qan tökülməsinin qarşısını ala bildilər.\nAmma məsələ bunda da deyil, baxmayaraq ki, insan həyatını xilas etməkdən daha vacib heç nə ola bilməz. Buna baxmayaraq, hələ də vacib cəhətlər var, yəni: bütövlükdə regionda uzunmüddətli nizamlanma üçün şərait yaratmaq lazımdır. Bu şərait o zaman yarana bilər ki, hər iki tərəf əldə olunmuş razılaşmaları uzunmüddətli kimi qəbul etsin və hər iki tərəf üstünlükləri yüksək qiymətləndirsin, bunu vurğulamaq istəyirəm, dinc yanaşı yaşamaq və hamı bunda maraqlıdır. Azərbaycan özünün anklav hissəsi Naxçıvanla normal kommunikasiyada maraqlıdır, həm də kommunikasiyaların dondurulmamasında maraqlıdır. Ermənistanın qarşısında duran ilk vəzifələrdən biri gələcəkdə regionda, o cümlədən hətta Azərbaycanla da səmərəli iqtisadi həyat, səmərəli qarşılıqlı fəaliyyət qurmaqdır. Prinsipcə, Ermənistan bunda maraqlıdır. Türkiyə ilə münasibətləri dondurmaq, onlara müasir xarakter vermək.\nBu isə bir və digər halda əsas məqsədə- iki dövlətin təhlükəsiz birgə yaşayışının yaradılmasına, iqtisadi inkişaf üçün şərait yaradılmasına gətirib çıxarmalıdır. Bunu etmək mümkündür, ya yox? Bəlkə də. Biz qan tökülməsini dayandırmaq üçün əlimizdən gələni etdik. Sülhməramlılarımız vəzifələrini ləyaqətlə yerinə yetirirlər, 50 mindən çox qaçqın artıq evlərinə qayıtmışdır.\nBütövlükdə, biz münaqişə zonasında vəziyyəti mövcud olduğu formada qoruyub saxlaya bilirik, heç bir böyük hərbi əməliyyatlar yoxdur. Bəli, təəssüf ki, bəzi hadisələr baş verir, hətta bəzən insanlar ölürlər. Ancaq uzun illər davam edən qarşıdurmadan sonra tamamilə idealist mənzərəni təsəvvür etmək yəqin ki, çətindir. İndi ən başlıcası sərhəddəki vəziyyəti nəhayət nizamlamaqdır və burada təbii ki, Rusiyanın iştirakı olmadan heç nə etmək olmaz. Amma burada bizə, iki tərəfdən və Rusiyadan başqa heç kim lazım deyil. Niyə? Çox sadə, praqmatik şeylər var- çünki Sovet dövründə ittifaq respublikaları arasında sərhədin necə olduğunu göstərən xəritələr Rusiya ordusunun Baş Qərargahındadır.\nBu sənədlərə əsasən, hər iki tərəfdə sakit oturmaq lazımdır. Orada elə şeylər var ki, onlar da qarşılıqlı kompromisləri tələb edir: haradasa nəyisə uyğunlaşdırmaq, haradasa nəyisə mübadilə etmək - bunun hər iki tərəf üçün faydalı olduğu aydındır. Bunu etmək olar ya yox? Bacarmaq olar. Amma təbii ki, biz də çoxtərəfli formatın tapılmasının, o cümlədən, deyək ki, Minsk qrupunun işinin intensivləşdirilməsinin tərəfdarıyıq. Biz bunun üzərində işləyirik, o cümlədən tərəfdaşlarımızla.\nƏsas odur ki, əsas məqsədə nail olunsun: təhlükəsizlik vəziyyətinin yaradılması və gələcək münasibətlərin müsbət mənada qurulması. İndiyə qədər qarşımıza məqsəd olaraq qoyduğumuz şeylərə, ümumiyyətlə, nail ola bilmişik. Təbii ki, gələcəyə baxmaq lazımdır, görək bundan sonra nələr olacaq. Amma məsələ onda deyil ki, bəyanatımızın müvafiq maddəsi Rusiya kontingentinin ölkədə qalma müddətinin mümkün uzadılmasını nəzərdə tutur. Məqsəd budurmu? Məsələ iki ölkə arasında münasibətlərin qurulmasıdır. Bu, ən vacib şeydir. Ümid edirəm ki, biz bunu bacaracağıq”,- Putin bildirib.


Sağlamlığımıza balta vuranlar, yaxud sabahımıza qarşı biganəlik – "Nuhçıxan" İnformasiya Agentliyi\n9 Dekabr 2019, Bazar ertəsi, 06:57\nSağlamlığımıza balta vuranlar, yaxud sabahımıza qarşı biganəlik\nSon zamanlar arıqlamaq üçün istifadə olunan məhsulların sosial şəbəkələr üzərindən onlayn satışlarının təşkili geniş vüsət alıb.\nHəkim və dietoloq nəzarətindən kənar, necə gəldi satılan həmin məhsullardan isə ən çox istifadə edən xanımlardır. Elə bəlkə də ona görədir ki, bu sahə getdikcə gəlirli bir biznes yuvasına çevrilir.\nQısa araşdırma apardıq. Məlum oldu ki, dünyada ən çox istfadəçisi olan “İnstagram” şəbəkəsində “Herbalife Naxçıvan” adında onlarla səhifə yaradılıb. Əvvəl güclü reklamı aparılan bu məhsullar özünə kifayət qədər maraq cəlb etdikdən sonra onlayn yolla muxtar respublikaya gətirilərək satılır. Özü də insanların etibarından sui-istifadə edilərək qat-qat baha qiymətə, bəzən 100-150 manata. Həm də onların əksəriyyəti xaricdə istehsal edildiyindən bu məhsulların tərkibinə nəzarət imkanları da zəifdir. Halbuki bu məhsullardan mütləq ixtisaslı dietoloqların nəzarəti altında istifadə olunmalıdır. Amma təəssüf ki, arıqlama məhsullarının satışı ilə məşğul olanlar nə həkim, nə də dietoloqdur. Onlar sadəcə öz ciblərini bizim sağlamlığımız naminə dolduran işbazlardır. Beləcə, həmin işbazların toruna düşən insanlarımız öz əlləri ilə öz sağlamlıqlarına, necə deyərlər, balta vururlar.\nYuxarıda da qeyd etdiyimiz kimi onlayn yolla satılan bu məhsullardan istifadə həkim-dietoloq nəzarəti altında həyata keçirilməlidir. Sosial şəbəkələrdə bu məhsulları reklam edərkən məhsulun istifadəsinin fiziki rahatsızlığı və bir sıra xəstəliyi olanlara qadağan edildiyi bildirilir. Onda sual oluna bilər: Bəlkə bu məhsullardan istifadə edən şəxs hər hansı bir xəstəliyin daşıyıcısı olmaqdan özü də xəbərsizidir, o zaman həmin adamda baş qaldıran fəsadlara görə kim cavab verir?!\nMəhsullardan istifadə edənlər “bir neçə günə 4-5 kiloqram arıqladım”,- deyib aləmə hay təpir, sevinclərini başqaları ilə də dəpaylaşırlar. Sirr deyil ki, bu paylaşmalar əsasən məhsulun satıcıları tərəfindən müştərini cəlb etmək üçün düzülüb-qoşulur.\nMəhsulların tərkibi və ya zərərlərli tərəfləri barədə isə mütəxəssislər durmadan həyəcan təbili çalırlar. Bəziləri hətta ölümə səbəb olacağını deyirlər. Bir sözlə, qısa zamanda itirilən çəkilər sağlamlığımıza, nəticə etibarı ilə sabahımıza çox ciddi zərbələr vurur.\nƏziz xanımlarımız, mənim fikrimcə arıqlamaq özfəaliyyət olmamalıdır. Təbii ki, bütün qadınlar gözəl görünmək istəyir. Amma bu, sağlamlığımız naminə başa gəlməməlidir. Artıq çəkidən qurtulmağın ən gözəl yollarından biri düzgün və səmərəli qidalanma, aktiv həyat tərzi və idmandır. Hər insanın orqanizmi onun bağçasıdır, iradəsi isə bağbanı. Hərəkət həyatdır. “Sağlam həyat sağlam idman və aktivliyin nəticəsidir”. Bu deyim idman sahəsində çalışan həkimlərin apardıqları araşdırmalardan sonra özləri üçün seçdikləri devizdir.\nSevindirici haldır ki, bu gün muxtar respublikamızda qadınlar üçün ən yüksək səviyyədə idman alətləri ilə təmin olunan aerobika, fitnes, bədii gimnastika salonları, tennis və üzgüçülük mərkəzləri fəaliyyət göstərir. Əgər Naxçıvanda bizim sağlamlığımız, ideal çəki və bədən quruluşuna sahib olmağımız üçün hərtərəfli imkan yaradılıbsa, bəs nə üçün biz bu imkanlardan səmərəli istfadə etməyək?! Gəlin, arıqlama, çəki itirmə adı ilə bizə sıranan zərərli vasitələrdən uzaq duraq, sağlamlığımıza suni yollarla balta vurmayaq. Axşamları Naxçıvan şəhərinin sakit, təmiz yollarında bir saat yürüyüş etmək, görün, sizin sağlamlığınıza nə qədər müsbət təsir edəcək. Deyirlər, güclü olmaq istəyirsənsə qaç, sağlam olmaq istəyirsənsə qaç, gözəl olmaq istəyirsənsə yenə də qaç!\nBu məqamda bir qədər geriyə qayıdaq. Hələ ötən ilin aprel ayında Naxçıvan Muxtar Respublikası Dövlət Təhlükəsizliyi Xidmətinin əməkdaşları tərəfindən keçirilən əməliyyat-axtarış tədbirləri nəticəsində bir qrup şəxs tərəfindən külli miqdarda dərman preparatlarının qanunsuz olaraq muxtar respublika ərazisinə gətirilməsi və satışının təşkilinin qarşısı alınmışdı. Aparılan araşdırmalar zamanı məlum oldu ki, bir qrup şəxs heç bir tibbi təhsili olmadığı halda qanunsuz olaraq bir qrup şəxslə əvvəlcədən razılığa gələrək dövlət qeydiyyatına alınmamış və normativ-texniki tələblərə cavab verməyən dərman preparatlarının muxtar respublika ərazisindəki əczaxanalarda satışını təşkil edib. Həmin şəxslər sosial şəbəkələrdəki (facebook və instagram) səhifələrində özünü insanlara həkim kimi təqdim edərək ictimaiyyət arasında tanınmağa çalışaraq asan qazanc dalına düşmüşdülər. Amma vaxtında görülən tədbirlər nəticəsində həmin şəbəkənin qanunsuz əməllərinin qarşısı alındı.\nGəlin, bu cür hallara qarşı hər birimiz barışmaz olaq və sağlamlığımıza biganə yanaşmayaq!!! Sizinlə söhbət etdi:\nƏvvəlki Səhifə 1 - 8 Sonrakı\nNaxçıvan sürətli sosial-iqtisadi, mədəni inkişafı ilə regional cazibə mərkəzinə çevrilib


Ana Səhifə/Xəbərlər/Sülhməramlılara yeni komandir təyin edilib?\nBakı/11.01.22 Rusiyanın Dağlıq Qarabağdakı sülhməramlı kontingentinə general-mayor Andrey Volkov rəhbərlik edəcək. Bu barədə çərşənbə axşamı Ermənistan KİV-ləri sülhməramlıların komandanlığına istinadla məlumat yayıb.\nMənbənin məlumatına görə, komandir dəyişikliyi plan üzrə rotasiya çərçivəsində həyata keçirilir.\nGeneral-mayor Volkov 2020-ci ilin noyabrından 2021-ci ilin mayına qədər Dağlıq Qarabağdakı Rusiya sülhməramlı kontingentinin komandir müavini olub. Həmin vaxt sülhməramlılara general-leytenant Rüstəm Muradov rəhbərlik edirdi.\nHazırda Volkov Rusiya Müdafiə Nazirliyinin Cənub Hərbi Dairəsinin radiasiya, kimyəvi və bioloji müdafiə qoşunlarının rəisidir.\n2021-ci ilin sentyabrından Qarabağdakı sülhməramlı kontingentin komandiri vəzifəsini general-leytenant Gennadi Anaşkin tutur. -02D-


Hadı Rəcəbli Politika.Az-a nələr danışdı? - ÖZƏL\nSon günlər deputat Hadı Rəcəbli medianın gündəmindən düşmür. Millət vəkilinin açıqlamaları qalmaqal yaradır və mətbuatda, sosial şəbəkələrdə müzakirələrə səbəb olur. Onun çıxışlarına müxtəlif aspektdən yanaşanlar millət vəkilini qınayırlar.\nEyni zamanda Qarabağ əlilləri və məcburi köçkünlər, şəhid ailələri haqda söylədikləri ictimia qınaqla qarşılanır. Medianın baş mövzusu olan H.Rəcəblinin gah polisə çağırıldığı, gah Prezident Administrasiyasında töhmət aldığ bildirilir.\nÜstəlik, biznes şəbəkələrinin olması haqda informasiyalar tirajlanır. Həmçinin, Politika.Az xəbər portalında da deputatla bağlı istinadla yazılar dərc olunub. Bu məlumatlar media üzərindən yayılan xəbərlərə istinadən təqdim olunub.\nDeputat isə açıqlama verərək iddiaları yalanlayıb. Habelə, Daxili İşlər Nazirliyi də onun polisə çağırılması xəbərinin yalan olduğunu açıqlayıb. Amma hörmətli millət vəkili barəsində kampaniya xarakterli yazılar səngimək bilmir.\nBununula bağlı H.Rəcəbli Politika.Az-la əlaqə saxlayaraq açıqlamasında qeyd edib ki, onun çıxışlarını məqsədli şəkildə təhrif edən və müxtəlif istiqamətlərə yozanlar var. Millət vəkili hesab edir ki, qərəzli şəkildə ona qarşı çirkin kampaniya aparılır və heç də verdiyi açıqlamalar təqdim olunduğu kimi qəbul edilə bilməz.\nOnun sözlərinə görə, həmişə şəhid ailələri, məcburi köçkünlər, 20 Yanvar və Qarabağ əlillərinin sosial təminatı, mənzil şəraitinin yaxşılaşdırılması, müavinətlərin artırılması haqda müxtəlif təklifləri olub:\n“Mən hər zaman onlara dəstək olmuşam, sosial hüquqlarını müdafiə etmişəm. Ancaq xaricdə olan bəzi ermənipərəst və qara niyyətli qüvvələr mənim çıxışlarımı fərqli istiqamətlərə yozur. Məqsəd məni gözdən salmaq, nüfuzuma xələl gətirmək və cəmiyyətdə qıcıq yaratmaqdır. Mən təcrübəli insanam, sosial siyasət sahəsini gözə bilirəm. Həmin çıxışlarımı yanlış yerlərə yönəldirlər”.\nDeputat biznesinin olması barədə mətbuatın dayanmadan yazdığını və heç bir araşdırma aparmadığını xatırladıb. Bildirək ki, Politika.Az deputatın ailə biznesinin olması haqda xəbəri istinadla yayıb. Bu xəbər jam.az və meydan.tv-də yayımlanıb.\nHörmətli H.Rəcəbli saytımıza qeyd edib ki, biznesi yoxdur və jurnalistlər fasiləsiz bu haqda yazırlar: “Araşdırma aparsınlar, mənim mövqeyimi öyrənsinlər. Milli Məclisin verdiyi xidməti avtomobilimdən istifadə edirəm.\nHər gün məndən yazırlar. Cəmiyyəti əsassız yerə qıcıqlandırırlar. Bunu da edən dairələr xaricdə əyləşib. Hadı Rəcəbli heç bir kəsi təhqir etməyib, aşağılamayıb və xahiş edirəm ki, yazarkən diqqətli olsunlar. Mən jurnalistlərin həmişə dostu olmuşam. Mətbuata açıq adamam, nə sual varsa zəng edib soruşsunlar”.


Təhsil hansı dildə aparılır?\nStart IT təlim mərkəzində bütün yaş kateqoriyaları üzrə təhsil azərbaycan və rus dillərində aparılır\nMənim IT sahəsində heç bir təcrübəm yoxdur. Mənə hansı kursu töviyyə edərdiniz?\nƏgər Sizin IT sahəsində heç bir təcrübəniz və biliyiniz yoxdursa, o zaman biz Sizə fundamental bilikləri verəcək IT Specialist kursunu məsləhət görürük. Bu kursda Siz 0-dan başlayaraq kompüterin komponentləri, əməliyyyat sistemləri, şəbəkənin əsaslarını dərindən öyrənəcəksiniz. Bu təməl biliklər Sizə daha sonra növbəti ixtisas seçimində yardımçı olacaq.\nKursu bitirdikdə sertifikat verilir?\nBəli, kurs proqramını uğurla bitirən məzunlara şirkətimiz tərəfindən sertifikat verilir. Bunan əlavə kurs boyu tələbələrə beynəlxalq sertifikasiya imtahanlarını verməyə və sertifikat əldə etməyə təmənnasız olaraq yardımçı oluruq.\nMənim 40 yaşım var. Gec deyil ki?\nÖyrənmək üçün heç vaxt gec deyil. Bir çox böyük ölkələrdə, son illərdəki iqtisadi böhran nəticəsində bank, sığorda və digər xidmət sahəsində ciddi ixtisarlar baş verdi. İxtisara düşən bir çox insan özlərində motivasiya tapıb İT sahəsinə başladılar. Son zamanlar ən azı iki nəfər 40-50 yaş arası tələbəmiz yeni qruplarda bu sahəyə ilk addımlarını bizimlə atırlar.\nTəlimçilərimiz öz ixtisasları üzrə uzun illərdi çalışan peşəkarlardır. Onların hər biri müxtəlif yerli və xarici şirkətlərdə çalışırlar. Ətraflı olaraq saytımızda Təlimçilər bölməsinə keçid alaraq təlimçilərimiz və onların çalışdığı iş yerləri ilə tanış ola bilərsiniz. Bundan əlavə hər gün ofisimizə yaxınlaşaraq müəllimlərimizlə üzbəüz görüşüb danışa bilərsiniz.\nUşaqlar üçün IT dərsləri onlara niyə lazımdır?\nBiz 7 yaşdan 15 yaşadək Azərbaycan və Rus bölmələri üzrə uşaqları proqramlaşdırma və robot texnikası üzrə dərslərə dəvət edirik. Bu dərslər övladınızın mental inkişafına, riyazı və məntiqi təfəkkürünün gücləndirilməsinə, övladınızın gələcək məktəb və universitet dərsləri üçün yaxşı təməl quracaq. Bəlkədə övladınızda olan həvəsi vaxtında tapıb onu gələcəyə indidən hazırlaya biləcəksiniz.\nKursların qiymətləri haqqında necə məlumat ala bilərik?\nQiymətlərimiz şəffafdır və ayrı-ayrılıqda bütün kurslar üçün qiymətlər haqqında məlumatı saytımızın Kurslar bölməsində və ya ofisimizə müraciət edərək öyrənə bilərsiniz.


81 gündür aclıq edən jurnalistin komaya düşdüyü deyilir\n81 gündür həbsxanada aclıq edən "Azel TV" saytının rəhbəri Əfqan Sadıqov komaya düşüb.\nBu barədə onun həyat yoldaşı Sevinc Sadıqova Amerikanın Səsinə bildirib.\n“Yanvarın 21-də məhkəmə olmalı idi. Müalicə müəssisəsindən çıxıb məhkəməyə aparanda yoldan qaytarıblar. Hakimi deyib ki, məhkəmə təxirə düşüb. Məqsədləri Əfqanı öldürməkdir. Məndə olan məlumata görə, Əfqan komaya düşüb və o ayılmayıb. Mən bilmirəm bu koma hesab edilir ya yox, amma ayılmayıb. Sistemə qoşublar. Vəziyyəti çox ağırlaşıb. Mən Əfqanla əlaqə saxlaya bilməmişəm. Əgər Əfqan zəng vurmursa, mən də görüşə bilməmişəmsə demək bütün bunlar düzdür. Reallığı əks etdirir. Əfqan nə qədər dözə bilərdi ki? Əfqan daş, dəmir deyil ki, insandır. Onu məcburi burnundan şlanq vasitəsi ilə qidalandırıblar. Məhkəmə də yanvarın 28-nə təxirə salınıb. Mən düşünürəm ki, Əfqan bu vəziyyətdə azadlığa çıxdı və ya çıxmadı nə mənası var. Meyit kimi olan insan azadlığın nə mənası var," Sevinc Sadıqova deyir.\nSevinc Sadıqova Əfqan Sadıqova həyat yoldaşının video-görüntüsünün yayılmasını tələb edir.\nBu açıqlamaya Penitensiar Xidmətdən, məhkəmədən və başqa rəsmi qurumlardan münasibət almaq hələ mümkün olmayıb.\nÖz növbəsində, jurnalistin anası prezidentə və birinci vitse-prezidentə video- müraciət edib.\nO deyir ki, oğlu ölüm ayağındadır. Jurnalistin anası müraciətində Əfqan Sadıqovun günahsız olduğunu, onun barəsində ədalətli hökmün çıxarılmasını və nəticədə Əfqan Sadıqovun bəraət almasını istəyir.\nYanvarın 22-də Ombudsman Aparatı Əfqan Sadıqovla bağlı aşağıdakıları bildirib:\n"Əfqan Sadıqovun Penitensiar Xidmətin Müalicə Müəssisəsində müayinəsi davam edir. Vəziyyəti orta-ağır dəyərləndirilir. Qida qəbulundan əvvəlki kimi imtina edir."\nYanvarın 21-də Sumqayıt Apellyasiya Məhkəməsində jurnalistin şikayətinə baxış yenidən təxirə salınıb.\nSumqayıt Apellyasiya Məhkəməsindən bildiriblər ki, məhkəmə iclası COVİD-19-la bağlı Ali Məhkəmənin qərarına əsasən yanvarın 25-dən sonraya təxirə salınıb.\n“Yanvarın 25-dən sonra məhkəmə iclası dördüncü günə (yanvarın 28-nə) təyin ediləcək,” məhkəmənin rəsmisi bildirib.\nHəyat yoldaşının dediyinə görə, Sadıqov hazırda yeriyə bilmir, 30 kiloqramadək çəki itirib, böyrəklərində problemlər yaranıb, beyninin qanla qidalanmasında çətinliklər var.


Tipik İtalyan məhsulları: Monte Etna DOP - Məlumat\nİstehsalın spesifikasiyası - Monte Etna DOP\nMonte Etna PDO əlavə bakirə zeytun yağı\n"Monte Etna" mənşəli qorunan təyinat, bu istehsal spesifikasiyasında göstərilən şərtlərə və tələblərə cavab verən əlavə bakirə zeytun yağı üçün qorunur.\n"Monte Etna" mənşəli qorunan təyinat, zeytun bağlarında mövcud olan "Nocellara Etnea" zeytun çeşidindən 65% -dən az olmayan əlavə bakirə zeytun yağı üçün qorunur. Ərazidə mövcud olan çeşidlər, "Moresca", "Tonda İblea", "Ogliarola Messinese", "Biancolilla", "Brandofino" və "LOlivo di Castiglione", birlikdə dəyişə bilər və ən yüksək həddə 35 ilə qədər kömək edə bilər. %.\nSənətdə adı çəkilən qorunan təyinatlı əlavə bakirə zeytun yağı istehsalı üçün zeytun istehsal sahəsi. 1, Siciliya bölgəsinin inzibati ərazisi daxilində, aşağıda sadalanan bələdiyyələrin, bu spesifikasiyada göstərilən keyfiyyət xüsusiyyətləri ilə məhsul əldə etmək üçün uyğun olan zeytun bağları ərazilərini əhatə edir.\nAdrano, Belpasso, Biancavilla, Bronte, Camporotondo Etneo, Castiglione di Sicilia, Maletto, Maniace, Motta S. Anastasia, Paterno, Ragalna, Randazzo, Santa Maria di Licodia, San PietroClarenza.\nMalvagna, Mojo Alcantara, Roccella Valdemone, Santa DomenicaVittoria.\nXüsusilə, sahə beləliklə kartoqrafiyada müəyyən edilmişdir1: 25000:\nBölgənin cənubundan başlayaraq yolları kəsişən nöqtədən başlayan bir xəttdən. n. Motta S. Anastasia'nın məskunlaşdığı mərkəzə, cənub-qərb istiqamətində, Motta S. Anastasiyadan Rotondella dəmiryol stansiyasına aparan bir yol boyunca davam etmək üçün bu yaşayış mərkəzinin qərb sərhədini izləyir; buradan şimal istiqamətdə, 100 m asl hündürlükdə səviyyəli əyriyə qədər, bu səviyyəli əyriyə, həmişə şimal istiqamətə, Ponte la Barca'ya qədər Simeto çayı boyunca Pietralunga körpüsünə qədər eyni istiqamətdə davam etmək üçün davam edir. rayon Pietralunga, Simeto çayını şimal istiqamətdə izləyərək, PianoMandarano, Cavalera, Piano Trinita və Piano dAragona bölgələrini keçir; Buna görə də Simeto çayı boyunca dellas.s körpüsünə qədər davam edir. 120 (Ponte Bolo). Buradan xətt s.s şərq istiqamətində davam edir. 120, sonra Vallone della Gurrida boyunca Alcantara çayına qədər, 800 çayın gedişatını izləyir (şimal istiqamət) permt 800, çay axınından S. Giacomo su xəttinə qədər 400 metr məsafəyə doğru gedərək S xəttinin izini izləyir. Giacomo (cənub istiqaməti) 650 metr məsafəyə qədər. S. Giuliano dağına qədər, buradan Alcantara çayı, Favoscuro axını arasında olan Feudo Amato, Rocca Pizzicata, Rustica, Serra Bardella, Pecoraro və Buon Vassallo bölgələrini keçərək, Favoscuro axınına qədər davam edir. və Mojo dağı; buradan Mojo dağı ilə Fondaçello dərəsi arasında yerləşən rayonlardan bir istiqamətə davam edir. Burada Alcantara çayı, Castiglione di Sicilia dəmiryol stansiyasını s.s. ilə birləşdirən yola qoşulana qədər cənub-şərq istiqamətinə davam edərək yenidən başlayır. Bələdiyyənin qərb sərhədi boyunca cənubda davam edən 120, cənubda davam edir. Davam etmək üçün Katena yaxınlığında tərk edən, cənubda, 1000 m asl səviyyəli əyriyə qədər davam edən yerdən ilk qərb istiqamətində, Maletto şəhərinin yaxınlığına qədər, sonra da eyni səviyyəli əyri boyunca cənub istiqamətində, Maueri, cənub istiqamətdə davam etdiyi yerdən Bellarso və S. Pietro bələdiyyəsinin şərq sərhədi boyunca, Clarenza'nda, sonra cənub-qərb istiqamətdə, Camporotondo Etneo bələdiyyəsinin şərq sərhədi boyunca, ss keçdikcə davam edir. Belpasso stansiyasına gələn 121; buradan şimal istiqamətdə, eyni bələdiyyənin cənub sərhədi boyunca Pozzo Acque Sorrentine qədər davam edir, sonra cənub-qərb istiqamətində PozzoAcque Sorrentini s.s. ilə birləşdirən yol davam edir. 121 demarkasiyanın başladığı nöqtədə.\n1) Sənətə görə qorunan bir təyinatlı əlavə bakirə zeytun yağı istehsalı üçün zeytun bağlarının ekoloji və becərmə şəraiti. 1 ərazinin xarakterik olduğu və hər halda zeytun və əldə edilmiş yağın özünəməxsus keyfiyyət xüsusiyyətlərini verməsi üçün uyğun olan ənənəvi olanlar olmalıdır.\nBuna görə sənətdə təsvir olunan istehsal sahəsinə daxil olan yalnız zeytun bağları. Ümumiyyətlə Aralıq dənizi subtropik iqlimi, yarı quru, uzun və quru quraqlıq və payız və qış dövründə yağışın konsentrasiyası, dəniz səviyyəsindən 100 ilə 1000 m hündürlükdə yerləşən, torpaqları vulkanik mənşəli, püskürən süxurların yaratdığı substrat ilə Mongibello ilə xarakterizə olunan 3. qədim və son Mongibello, bol skeleti olan bir qumlu bir toxuma var.\n2) əkin planları, yetişdirmə formaları və kəsmə sistemləri ənənəvi olaraq istifadə edilən və ya hər halda zeytun və yağın xüsusiyyətlərini dəyişdirməmək üçün uyğun olmalıdır.\n3) Zeytun bağlarının fitosanitar müdafiəsi rəhbərlik edilən zərərvericilərə qarşı mübarizə proqramları ilə müəyyən edilmiş şərtlərə uyğun aparılmalıdır.\n4) Əlavə bakirə zeytun yağı istehsalı üçün zeytun kolleksiyası, mənşəli qorunan bir denim. 1 veraisondan başlamalı və ərazinin fərqli hündürlüyü nəzərə alınaraq yanvar ayının ikinci ongünlüyündən gec olmayaraq davam etməlidir.\n5) İntensiv bitkilər üçün "Monte Etna" qorunan təyinatlı istehsalı üçün nəzərdə tutulmuş zeytun bağlarından ən çox zeytun istehsalı hər hektardan 10000 kq-dan çox ola bilməz. Zeytun yağında ən yüksək məhsuldarlıq 20% -dən çox ola bilməz.\n6) Qeyri-adi əlverişli illərdə belə, qlobal istehsal yuxarıda göstərilən maksimum həddi 20% -dən çox olmamaq şərti ilə diqqətlə çeşidləmə yolu ilə bildirilməlidir.\n7) Zeytun istehsalçılarından, zeytun bağlarını xüsusi bir siyahıda qeyd etmələri, qüvvədə olan qaydalara uyğun olaraq səlahiyyət verilmiş idarəetmə quruluşu tərəfindən aktivləşdirilərək yenilənməsi tələb olunur.\n1) Qorunan mənşəli "Monte Etna" adlı əlavə bakirə zeytun yağının oleification sahəsinə sənətdə göstərilən bələdiyyələrin inzibati ərazi ərazisi daxildir. 3.\n2) Küiallart mənşəli qorunan bir məzhəkə ilə əlavə bakirə zeytun yağı istehsalı üçün zeytun kolleksiyası. 1 birbaşa bitkidən saçları taclarla və ya asanlaşdıran maşınların köməyi ilə yığılır və yığılan zeytunların bir müddət yerdə olanlarla qarışmaması üçün; Filialların etiketlənməsi və abcission məhsullarının istifadəsinə icazə verilmir.\n3) Yığılan zeytun, sərt və havalandırılan qablarda yumşalma mərhələsinə qədər, nazik təbəqələrdə və aşağı nisbi rütubət şəraitində (50/60%) və 15 ° C maksimum temperatur şəraitində təmin olunan otaqlarda saxlanılmalıdır. ya da yağ zavodunda məhsulun 48 saatdan çox ola bilməz.\n4) Əlavə bakirə zeytun yağının çıxarılması, sənətə görə qorunan mənşəli nominasiya. 1 yalnız mexaniki proseslərə icazə verilir, xüsusilə də daş dəyirmanı (ən qədim sistemi təmsil edir) və mexaniki qırıcıların köməyi ilə baş verir. Frezeleme əməliyyatları, yarpaqların tozsoran vasitəsi ilə ayrılması, zeytunların bir axın içində dəqiq bir şəkildə yuyulması və zeytunların suyun və hər hansı bir qalıq yarpaqlarının və xarici cəsədin çıxarılması üçün titrəmə torlarında keçməsi ilə aparılır. Yoğurma vaxta və temperatura uyğun olaraq aparılır. Yoğurucuda zeytun pastasının qalığı meyvələrin yetişmə dərəcəsinə görə 15 ilə 40 dəqiqə arasında dəyişir, yoğurucunun xarici boşluğunda suyun istiliyi zeytun pastasının işlənməsinin 28-30 ° C-dən çox olmamasına zəmanət verməlidir.\nİstehlak üçün buraxıldıqdan sonra, "Monte Etna" mənşəli qorunan təyinatlı əlavə bakirə zeytun yağı aşağıdakı xüsusiyyətlərə cavab verməlidir:\nrəng: yaşıl əks olunan qızıl sarı;\niy: yüngül meyvələr;\nləzzət: yüngül acı və ədviyyatlı bir sensasiya ilə meyvələr;\noleik turşuda ifadə olunan maksimum ümumi turşuluq, çəkisi ilə, 100 qram yağ üçün 0,6 qramdan çox deyil;\nPanel test hesabı: = 7;\nperoksidlərin sayı: = 12meqO2 / kq;\nK232: = 2.20;\nK270: = 0,15;\nlinoleic turşusu: = 12.50%;\nlinolenic turşusu: = 0.9%;\nDelta K: 0.005.\nTəyinatı və təqdimatı\n1) Sənətdə deyilən qorunan mənşə təyinatı. 1, bu istehsal spesifikasiyasında dəqiq göstərilməyən hər hansı bir ixtisasın, o cümlədən sifətlərin: "incə", "seçilmiş", "seçilmiş", "üstün" əlavə edilməsinin qarşısını aldı.\n2) Adların, şirkət adlarının və özəl markaların həqiqətdə istifadə edilməsinə, bunların heç bir tərif əhəmiyyəti olmadığı və ya istehlakçını yanıltmayacağı kimi hallara yol verilmir.\n3) Təsərrüfatların, mülklərin, təsərrüfatların və ərazi məkanlarının adlarının istifadəsi, həmçinin zeytun təsərrüfatında və ya zeytun fermalarının birliyində və ya istehsal bölgəsində yerləşən zeytun təsərrüfatında olan məhsullar və məhsul yalnız şirkətin tərkibində olan zeytun bağlarında toplanmış zeytunlarla əldə edildiyi təqdirdə icazə verilir. qablaşdırma şirkətdə baş verdi\n4) Sənətə uyğun olaraq qorunan mənşəli bir təyinatlı əlavə bakirə zeytun yağının qablaşdırılması əməliyyatları. 1 sənətdə göstərilən Siciliya bölgəsinin inzibati əraziləri daxilində baş verməlidir. 3.\n5) Bələdiyyələrə, hamletlərə, ərazilərə, təsərrüfatlara aid digər coğrafi göstəricilərin istifadəsi, sənətdə adı çəkilən qorunan təyinat təyinatı üçün istifadə olunanların yarısından çox olmayan işarələrlə bildirilməlidir. 1.\n6) Mənşə mənşəli qorunan təyinatlı adın adı. 1, etiketin rənginə münasibətdə geniş kontrastlı bir kolorimetriya olan aydın və silinməyən simvol ilə görünməlidir və belədə olan əlamətlər kompleksindən aydın şəkildə fərqlənə bilər. Təyinat həm də tətbiq olunan qanunvericilikdə nəzərdə tutulmuş etiketləmə qaydalarına uyğun olmalıdır.\n7) Sənətə görə qorunan mənşəli təyinatlı əlavə bakirə zeytun yağı. 1 litr həcmi 5 litrdən çox olmayan konteynerlərdə istehlak üçün buraxılmalı və aşağıdakı materiallardan ibarətdir: qaranlıq şüşə, paslanmayan polad, qalay qutusu qabı.\n8) Etiketdə yağın alındığı zeytun istehsal ilini qeyd etmək məcburidir.\nVideo: Monte Garzirola 2075 m - Monte Gazzirola 2116 m CO\nCopyright © gardenstrick.com | Tipik İtalyan məhsulları: Monte Etna DOP...


Türkiyəyə qarşı “karbon” ayrı-seçkiliyi: Yunanıstan üçün 8,5, Türkiyə üçün 29,5 avro rüsum – Yenicag.Az\nAna Səhifə Dünya Türkiyəyə qarşı “karbon” ayrı-seçkiliyi: Yunanıstan üçün 8,5, Türkiyə üçün 29,5 avro rüsum\nTürkiyəyə qarşı “karbon” ayrı-seçkiliyi: Yunanıstan üçün 8,5, Türkiyə üçün 29,5 avro rüsum\nYeni Çağ Media Qrupu – Mart 07, 2017 - 17:07\nİsveç hökuməti hava nəqliyyatından istifadə zamanı atmosferə buraxılan karbon qazının həcminin azaldılmasına yönələn “Ekstra hava limanı vergisi” layihəsini parlamentə göndərib.\nYeniçağ.Az Türkiyə mediasına istinadən xəbər verir ki, layihəyə əsasən, Avropa İttifaqı (Aİ) ölkələrinə səyahət zamanı adambaşına 8,5 avro vergi tutulacağı halda, Türkiyə vətəndaşları üçün bu məbləğ 29,5 avro məbləğində müəyyən edilib.\nAİ-nin iqlim dəyişikliyinə qarşı mübarizə tədbirləri sırasında 2012-ci ildən gündəmə gətirdiyi “karbon vergisi” İttifaq ölkələrinin etirazı üzündən uzun müddətdir, tətbiq olunmurdu. Bununla belə, İsveç hökuməti bu məsələnin öz həllini tapması üçün qanun layihəsi hazırlayaraq, ölkə parlamentinə göndərib. Martda parlamentin müzakirəsinə çıxarılacaq layihədə Aİ ölkənin vətəndaşları üçün 8,5 avro, Türkiyə vətəndaşları üçünsə 29,5 avro vergi ödənməsi nəzərdə tutulub. Qəbul ediləcəyi təqdirdə 2018-ci ildə qüvvəyə minəcək həmin qanunun aviaşirkətlərə əlavə gəlir gətirəcəyi vurğulanıb.\nİsveç hökumətinin bu təşəbbüsünü kəskin tənqid edən Türkiyənin DETUR şirkətinin rəhbəri Firuz Bağlıkaya bunu ölkəyə qarşı məntiqsiz ayrı-seçkilik kimi qiymətləndirib:\n“Yunanıstan və İspaniyanın da üzvü olduğu Avropa İttifaqı ölkələri üçün 8,5 avro məbləğində vergi nəzərdə tutulub. Aİ üzvü olmayan və Stokholmdakı “Arlanda” hava limanından 6 min kilometr məsafədə olan ölkələr üçün 29,5 avro vergi nəzərdə tutulub. Bu kateqoriyaya Türkiyə və Misir kimi ölkələr daxildir. Üçüncü kateqoriyaya isə həmin hava limanından 6 min km. uzaqlıqda yerləşən ölkələr aiddir – onlar 45 avro ödəməli olacaqlar.\nAncaq təyyarələrin havaya buraxdıqları karbon qazı həcminin siyasi sərhədlərlə nə əlaqəsi var? Bir təyyarənin Aİ ölkələrinə uçarkən, havanı daha az çirkləndirdiyini kim iddia edə bilər ki? Ona görə də bu vergi məbləğinin uçuş məsafəsi və müddətinə əsasən, müəyyən edilməsi lazımdır. Təsəvvür edin, Stokholmdan Yunanıstanın Girit Hava limanına qədər olan məsafə 2 min 714 kilometr, Türkiyənin Dalaman Hava limanına qədər məsafə isə 2 min 673 kilometrdir. Yəni Dalamana uçuş məsafəsi və havaya buraxdığı karbon qazının həcmi daha azdır. Ancaq buna baxmayaraq, Giritə gedən turist 8,5 avro, Dalamana gedən turist isə 29,5 avro vergi ödəməli olacaq”.


Vida nöqtələri... » Qadınla.Com - Qadınlar Birİncidir!\nSon zamanlar insanları bir kənara qoy, yaşadığım mühit, dörd divar, tingələr, küçələr belə yadlaşıb. Sivilizasiyadan kənar bir insan olmağa başlayıram artıq. Məni maraqlandırmır ki, sən nələr çəkirsən, hansı dərdin sahibisən və yaxud da hansı dərd sənə sahibdir..Nəyimə gərəkdiye sənin dərdlərin, fikirlərin? Ətraf dəyişdikcə müsbətə, yaxşıya getdikcə mən sürtünmə qüvvəsi kimi hərəkətin əksinə doğru irəliləyirəm. Bəlkə də mənim getdiyim yoldu düzgün olan. Bəlkə də mənəm elə tək doğru yolu tapan. Amma hardan bilə bilərəm ki, o yolu sona qədər gedə biləcəm ya bilmiyəcəm? Mən ömrüm boyu həyat yolumda heç vaxt asfalt üzrə addımlamadım həmişə ən sərt olanı seçdim - daşlı,kəsəkli yolu. Həmişə özümü ən pisə öyrətdim və bəlkə də bu səbəbdəndir artıq pessimist düşüncələr sahibdir mənə, beynimə. Bilmirəm bu düşüncələrmidir məni sivilizasiyadan kənarlaşdıram, özümü fərqli hiss etdirən. Amma bu nə qədər yaxşı da olsa bir o qədər də pis bir şeydir. Hər şey sənə yadlaşır, qapanırsan içinə. Bəzən elə məqama yetişirsən ki, içindəkiləri qələmə deməkdən qorxursan . Qorxursan ki, qələm də gedib kağıza deyər və kağız keçər hansısa dırnaq arası dostların əlinə. Susmaq lazımdır, şair. Bizi bu cəmiyyətdə yox anlayan, yox dinləyən. Artıq sətirlərə belə sığınmaqdan qorxuram... Vida nöqtələri...Son saatlar.. loading... 20


Hüquq müdafiəçisi Səid Dadaşbəylini anasının hüzründə iştirak üçün buraxılmasını xahiş edir\nSiyasi Məhbusların Monitorinqi Mərkəzinin rəhbəri Elşən Həsənov Penitensiar Xidmətə müraciət edərək 14 il həbs cəzasına məhkum olunmuş Səid Dadaşbəylinin anasının hüzr mərasimində iştirakına buraxılmasını xahiş edib.\n“Səid Dadaşbəylinin anası uzun müddət ağır xəstə olub, lakin onu anası ilə vidalaşmağa buraxmayıblar. Dünən Qətibə xanım vəfat edib. Səidi dəfn mərasiminə də buraxmayıblar. Yas mərasimində iştirak etmək, anasının məzarını ziyarət etmək üçün Səidə 1-2 gün icazə verməyinizi xahiş edirik.\nCəzasını çəkdiyi müddətdə Səid heç bir pozuntuya yol verməyib. Cəzaların İcrası Məcəlləsi ailə vəziyyətilə bağlı qısamüddətli məzuniyyətə icazəni nəzərdə tutur”, E.Həsənov müraciətdə bildirib.\nS.Dadaşbəyli 2007-ci ildə “dövlət çevrilişinə cəhd” işi üzrə bir qrup şəxslə birlikdə həbs olunub. MTN gəncləri İranın xüsusi xidmətilə iş birliyində ittiham edib. Məhkəmə onları uzun müddətə həbs cəzasına məhkum edib. Bu iş üzrə həbs olunanlar siyasi məhbus kimi tanınıblar.